PSIHOKIBERNETIKA SREĆA JE NAVIKA - Maksvel Molc\nPogledaje ostale proizvode iz kategorije Popularna psihologija\nZašto su neki ljudi postali milioneri dok drugi samo sanjaju o tome? Da li oni rade dvostruko više i marljivije? Ne. Da li su oni inteligentniji ili obrazovaniji? Ne.\nOsnovna cena: 935 din\nSpecial Price 748 din Ušteda: 187 din (20%)\nU čemu je onda tajna njihovog uspeha? Na ova i druga pitanja dobićete odgovore u ovoj izvanrednoj knjizi ispričanoj na veoma zanimljiv i inspirativan način. Tajanstveni i pomalo ekscentrični multimilioner praktično poučava mladog, finansijski neuspešnog, čoveka kako da razvije karakterne osobine koje jrase istinske profesionalce i finansijski veoma bogate ljude.\nSvojim ogromnim znanjem i mudrošću uči mladog čoveka kako da spozna put milionera a zatim da sagradi svoj. Taj put, put milionera, baziran na istinitom događaju, je pun iskušenja, zamki i trnovit. Mladi čovek dobija konkretne zadatke koje treba da reši kako bi stekao veštine koje su neophodne za postizanje uspeha na finansijskom planu. Na kraju on uspeva da pronikne u Tajne milionera.\nAutor: Maksvel Molc\nSpecial Price 158 din Ušteda: 40 din (20%)\nKAKO KONTROLISATI SUDBINU PUTEM SUGESTIJE - Henri Harison Braun\nOsnovna cena: 495 din\nSpecial Price 396 din Ušteda: 99 din (20%)\nKOGA SE TIČE KAKO ŽIVE PRIČE - Dejan Aleksić - Kreativni Centar\nTREĆI METAK - Milan Veruović i Nikola Vrzić\nOBUCI LUTKICU BLISTAVE BALERINE - Grupa autora\nSpecial Price 2.209 din Ušteda: 390 din (15%)\nHarvard džepni mentor - Razumevanje marketinga - Kotler, Wrenn\nZOV DIVLJINE - Džeronimo Stilton\nHarvard džepni mentor - Pregovaranje - Marjorie Corman Aaron\nOVLADAJTE AFIRMACIJAMA ZA 21 DAN - Lujza Hej\nSEDAM DUHOVNIH ZAKONA USPEHA - Dipak Čopra\nOsnovna cena: 715 din\nSpecial Price 572 din Ušteda: 143 din (20%)


Incident u makedonskoj reprezentaciji! – Balkan-Handball.com\nHome / Balkan / Incident u makedonskoj reprezentaciji!\nIncident u makedonskoj reprezentaciji!\nMakedonija je na upravo završenom Svetskom prvenstvu ostvarila najveći uspeh u svojoj istoriji, jedanaesto mesto. Ipak, ono što je negativna strana priče je incident koji se desio nakon četvrte utakmice šampionata, između selektora Ilije Temelkovskog i igrača, koji nije igrao u prvom delu šampionata, Radoslava Stojanovića (na slici). Naime, kako prenose makedonski mediji, Stojanović, nezadovoljan svojim statusom u ekipi je nakon poraza od Nemaca, u hotelu „Turist“ u Varaždinu, prolazeći pored Temelkovskog udario šefa struke! Iako postoje svedoci incidenta, za sada još niko zvanično ne želi da priča o tome šta se desilo ili naprosto, govore da ništa nisu videli u trenutku njihovog mimoilaženja. Ove tvrdnje selektora Makedonije, koji bi po svojoj priči dobio šamar da se nije izmakao (dobio udarac po vratu), odbacio je prozvani Stojanović, koji je nakon toga napustio reprezentaciju. On tvrdi da nije bio toliko finansijski sposoban da plati sebi ulazak u nacionalni tim i igranje na Svetskom prvenstvu. Stojanović tvrdi da je selektora potapšao po ramenu, uz pitanje o izgubiljenoj utakmici….\nPoslednje informacije govore da je zbog lošeg stanja u nacionalnom timu, nezadovoljan potezima selektora, odluku o napuštanju selekcije doneo i srednji bek, Naumče Mojsovski . Izvori iz Makedonije govore da je svima prekipelo jer je selektor na mestu levog beka favorizovao mlađeg brata Kirila Lazarova, Filipa, koji po oceni izveštača, nije bio najbolje rešenje na levom beku…\n← Prethodni članak Balkan-Handball.com za vreme SP – Svi rekordi oboreni!\nNaredni članak → Cvetković ostaje selektor


03-01-2021 12:29 Ratni izveštaji Nagorno Karabah Izdvojeno Svet Planeta Video\nU Nagorno-Karabahu ne prete ponovna neprijateljstva, međutim, bukvalno uoči početka rada zajedničkog nadzornog centra Rusije i Turske, intenzivirale su se aktivnosti gerilskih formacija i diverzantskih grupa. Baku namerava uskoro da otvori transportni koridor do Nahičevana, a u Jerevanu ponovo razgovaraju o drugoj ruskoj vojnoj bazi.\nGlavna pretnja stabilnosti u zoni sukoba ostaju jermenski gerilski odredi, koji se ne slažu sa uslovima primirja i odbijaju da se povinuju komandi jermenskih oružanih snaga i Odbrambene vojske Karabaha. U ovim uslovima je teško računati na ruske mirovnjake - već je primećeno da je linija kontakta toliko isprekidana da je praktično nemoguće sprečiti uvođenje malih gerilskih grupa od šest do deset ljudi.\nOvo pruža priliku jermenskim gerilcima da široko koriste taktiku „udari i beži“.\nSukob u blizini sela Akaku (Agdam) 27. decembra dobio je najveći odjek. Jermenski gerilski odred od šest ljudi ušao je u bitku sa azerbejdžanskom vojskom.\nSudeći po slici bitke, gerilska grupa je ušla u region Hadrut i napala osmatračnicu - jedan azerbejdžanski vojnik je poginuo, a drugi ranjen. Zatim, u drugoj polovini dana, grupu su pronašli, opkolili i likvidirali Azerbejdžanci tokom sledeće „kontraterorističke operacije“.\nOva ili druga grupa, prethodno viđena na teritoriji koju je Azerbejdžan kontrolisao u blizini sela Dašalti, uspela je da izvede eksploziju automobila oružanih snaga Azerbejdžana, koristeći minu.\nTakođe, stizale su informacije o napadu jermenskih odreda na komandu oružanih snaga Azerbejdžana u regiji Zangelan, ali nije bilo zvanične potvrde.\nOčigledno je direktor FSB Rusije morao da se uključi u rešavanje situacije. 30. decembra u Moskvi Aleksandar Bortnikov se sastao sa jermenskim i azerbejdžanskim kolegama Armenom Abazjanom i Alijem Nagijevim.\nŠefovi bezbednosnih službi odgovornih za bezbednost teritorija u miru moraju da poprave situaciju u svojim zonama odgovornosti. Šef Službe nacionalne bezbednosti Jermenije da ojača kontrolu nad ilegalno pristiglim Jermenima u Karabahu sa oružjem, a šef Službe državne bezbednosti Azerbejdžana odgovara za suzbijanje nepotrebnih „antiterorističkih operacija“, koje mogu izazvati nastavak neprijateljstava. U cilju preventivnog odgovora dogovoreno je stvaranje direktnog kanala komunikacije između tri službe.\nO aktivnostima jermenskih oružanih formacija u Nagorno-Karabahu verovatno se razgovaralo sa šefom Generalštaba Jermenije Onikom Gasparjanom, koji je posetio Moskvu 30. decembra.\nVreme u ovoj situaciji igra protiv jermenske strane. Tokom naredne dve nedelje počeće da funkcioniše zajednički rusko-turski centar za nadzor, koji se gradi u Agdamu. Prema turskom ministru odbrane, operativna grupa koju su činili brigadni general i 35 oficira turskih oružanih snaga već je stigla u Azerbejdžan. Ako se napadi jermenskih gerilaca nastave, Turska će to moći da iskoristi i pređe na uvođenje svog „mirovnog kontingenta“.\nKoju novu teritoriju je zauzela azerbejdžanska vojska, saznajte OVDE.


SNSD i DNSostaju u koaliciji na nivou Republike Srpske - Sve o Srpskoj\nSNSD i DNSostaju u koaliciji na nivou Republike Srpske\nPAVIĆ: ODNOSI U KOALICIJI NE SMIJU OPTEREĆIVATI EKONOMIJU NI FUNKCIONISANJE KOALICIJE\nDODIK: „Mi nemamo nekih političkih razmimoilaženja. Imamo nekih političkih šumova u okviru ljudi na različitim nivoima jedne i druge političke partije, ali gdje toga nema? Ovo je najskladnija politička koalicija“\nNAŠA koalicija će na nivou RS nastaviti da funkcioniše, a o problemima koji postoje na lokalnom i bh. nivou razgovori će biti nastavljeni u okviru stranačkih delegacija, rekli su Milorad Dodik, predsednik SNSD i Marko Pavić, predsednik DNS, koji su održali sastanak u Banjaluci.\n„Lično smatram da je naš današnji razgovor napredak i da će dovesti polako do smanjenja tenzija“, rekao je Pavić.\nOn je naveo Željeznice kao primjer problema i nesporazuma koji postoje na nivou dvije stranke, gdje je generalni direktor iz DNS-a, a izvršni direktor iz SNSD-a.\n„Oni idu prema svojim centralama i prema stranci, a ne rade kao uprava preduzeća, stranke o tome ne razgovaraju i to je nesporazum. Mi pokušavamo da to riješimo da to ne bude tako nego da funkcinišu kao uprava koja je odgovorna za rad Željeznica“, rekao je Pavić.\n„Ostaje da se dogovorimo šta je interes DNS-a i ostalih koalicionih partnera. Ovaj sastanak treba tretirati kao uobičajene radne konsultacije. Mi nemamo nekih političkih razmimoilaženja. Imamo nekih političkih šumova u okviru ljudi na različitim nivoima jedne i druge političke partije, ali gdje toga nema? Ovo je najskladnija politička koalicija“, rekao je Dodik.\n„Biće govora o temama vezano za Dejtonski sporazum, ali i za praksu koja je antidejtonska. Nadam se da ćemo potpuno jedinstveno istupiti s prijedlogom šta treba raditi i nakon toga usvojiti zajedničke zaključke“, naglasio je Dodik.\nTagoviDNS koalicija Marko Pavić Milorad Dodik SNSD


Novi Sad: Veliki dan za Srbiju - Otvoren Žeželjev most\nVestiSrbija i regionVeliki dan za Srbiju: Otvoren Žeželjev most u Novom Sadu\nŽeželjev most u Novom Sadu otvoren je posle 18 godina, na mestu gde je stari most srušen u bombardovanju Srbije.\nNovi Žeželjev most u Novom Sadu otvoren je danas za automobile, pešake i bicikliste, skoro 19 godina od kada je stari most srušen u NATO bobardovanju 1999. i pet meseci nakon što je otvoren za železnički saobraćaj.\nVelikom događaju prisustvovalo je više hiljada ljudi, predstavnici diplomatskog kora, republički, pokrajinski i gradski funkcioneri, dok su na ceremoniji otvaranja govorili evropski komesar za pregovore o proširenju i susedsku politiku Johanes Han i predsednik Srbije Aleksandar Vučić.\nIzgradnja mosta je koštala 54 miliona evra, od čega je EU finansirala projekat sa 25 miliona evra, 25 miliona su dali pokrajina Vojvodina, a grad i država su izdvojili 4 milona evra.\nNovi Žeželjev most je dugačak je 474 metara, a 31,45 metara širok. Sadrži dva železnička koloseka, koji omogućavaju brzinu od 160 km na sat za putničke i 120 kilometara na sat za teretne vozove. Dve drumske trake su rađene tako da obe imaju širinu od 3,5 metra i odgovaraju standardima brzine vozila od 80 do 100 km na sat. Takođe, tu su i dve pešačke staze širine 2,5 metra.\nMost je rađen prema evropskim standardima i tehničkim uslovima nemačkih železnica, što ga čini poslednjom rečju tehnike. Vek trajanja je 100 godina, s tim što takvi mostovi traju mnogo duže.\nStari most srušen u NATO bombardovanju je izgrađen 1961. godine po projektu arhitekte Branka Žeželja, po kome je i dobio ime, iako je njegov zvanični naziv bio Most bratstva i jedinstva. U NATO bombardovanju 1999. godine stari most je gađan 12 puta i 23. aprila je konačno srušen.\nDo izgradnje novog Žeželjevog mosta, železnički saobraćaj se od sredine 2000. godine odvijao preko privremenog mosta izgrađenog nekoliko stotina metara uzvodno od sadašnjem mosta. Projektant novog mosta je Aleksandar Bojović, a izgradio ga je špansko-italijanski konzorcijum „Azvi-Taddei“.\nU narednom periodu se očekuje uklanjanje starog montažno-demontažno mosta, a rok za njegovo uklanjanje je tri meseca.\nNovi most je od velikog značaja za celu Srbiju, jer se nalazi na koridoru koji železnicom povezuje Beograd, Novi Sad i Suboticu, ali i Budimpeštu i Beč, ali i olakšava funkcionisanje teškog drumskog saobraćaja.\nOvaj drumsko-železnički most, biće otvoren za pešake i bicikliste samo danju, jer još uvek nisu dovršeni prilazni putevi. O tome svedoče saobraćajni znaci zabrane za pešake i bicikliste koji se nalaze u blizini novog Žeželjevog mosta. Na to će upozoravati i obezbedjenje koje se nalazi pored mosta i koje će bicikliste i pešake propuštati, ali samo tokom dana, objavio je novosadski portal 021 (021.rs).\nautomobil javni saobraćaj novi sad putovanje saobraćaj Srbija turistička atrakcija Vojvodina\nAerodrom Morаvа: Srbija dobila još jedan međunarodni aerodrom


Novi Beograd se oglasio saopštenjem: Nemojte vi da nas branite od Aleksandra Šapića - Vaterpolo vesti\nPočetna » Zanimljivosti » Novi Beograd se oglasio saopštenjem: Nemojte vi da nas branite od Aleksandra Šapića\nNovi Beograd se oglasio saopštenjem: Nemojte vi da nas branite od Aleksandra Šapića\nVaterpolo klub Novi Beograd oglasio se saopštenjem posle prošlonedeljnih dešavanja kada je, prema navodima portala Direktno i Sport Klub, prvi čovek kluba, Aleksandar Šapić, posle osvojenog trofeja Premijer regionalne lige na sastanku verbalno napao igrače, optužio ih da su krivi za odlazak Vladimira Vujasinovića sa klupe i poručio im da su se tokom njegove kampanje za gradonačelnika krili i da više neće da im pomaže, odnosno da mogu da napuste klub ako žele.\n„Ovim putem želimo da zaštitimo klub od brutalnih medijskih napada raznih interesnih i svih drugih zlonamernih grupa, koje nemaju veze sa sportom i očigledno im je interes srpskog vaterpola na poslednjem mestu.\nNe treba niko naš klub da brani od nas samih, a naročito ne treba da nas brane upravo oni koji su imali najviše zamerki kada je ova ekipa formirana i kada smo najavili da želimo da vratimo srpski vaterpolo u sam evropski vrh. Jedan deo javnosti se tome usprotivio i na sve načine pokušao da zaustavi formiranje ove ekipe, a istovremeno zaustavi rast i razvoj našeg kluba koji već sedam godina, iz godine u godinu, izrasta u jedan od najboljih vaterpolo klubova Evrope, što smo nedavno osvajanjem Regionalne lige i potvrdili.\nLaži i neistine koje se plasiraju već danima u pojedinim medijima, želimo da prekinemo ovim saopštenjem i poručimo svima onima koji nikada ništa nisu uradili da srpski klupski vaterpolo pomognu i kojima nimalo nije smetalo dok je srpska liga bila jedna od najgorih u Evropi, i kojima nije smetalo dok nismo imali ni jednog predstavnika u Evro ligi i dok su igrači kuburili za isplatama i klubovi dugovali novac ionako simboličnih plata, i kojima nije smetalo dok je vaterpolo medijski bio jedan od najmanje zastupljenih sportova kod nas, iako je već decenijama najtrofejniji srpski sport, da kad im već ništa od toga nije smetalo, da bar nas danas ostave na miru.\nSve nabrojano se promenilo od kad se pre par godina pojavio vaterpolo klub Novi Beograd.\nMi smo vratili najbolje stručnjake u zemlju, doveli najbolje evropske igrače, naše reprezentativce, i učinili sve da oni u svojoj zemlji imaju uslove slične najboljim klubovima Evrope. Dobili smo organizaciju završnog turnira Evro lige od Evropske plivačke organizacije (LEN) i vratili Srbiju u epicentar evropskog klupskog vaterpola.\nI nije im dosta to što ništa nisu učinili da pomognu, već su odlučili da nas sputavaju u želji da srpski vaterpolo vratimo tamo gde mu je mesto, u sam evropski klupski vrh. Zato vas sve molimo, ako niste u stanju da nam pomognete, da nam više ne odmažete plasiranjem laži u medijima o nama, našim članovima, igrčima, trenerima, rukovodiocima, prijateljima kluba i svim onima koji naš klub čine.\nAleksandar Šapić je deo nas, on je ovaj klub osnovao, sve nas u njega doveo i nema potrebe da nas od njega lažima brane upravo oni koji su sve činili godinama da vaterpolo klub Novi Beograd ne izraste u ono što danas jeste – ubedljivo najsnažniji klub u regionu i jedan od najboljih u Evropi!\nNemojte vi da nas branite od Aleksandra Šapića, čoveka bez kojeg ovaj klub ne bi bio to što je danas, čoveka koji ga je osnovao, vodio sa klupe dve sezone, a posle toga najviše doprineo da se u njega vrati najveći broj naših proslavljenih trenera i naših najboljih igrača. I na kraju, koji je najzaslužniji što klub danas funkcioniše poput najboljih evropskih i svetskih klubova.\nNikada nismo bili jedinstveniji i odlučniji u nameri da nastavimo sa postizanjem velikih sportskih rezultata i da ostavimo i budućim generacijama klub koji će biti na ponos čitavoj našoj zemlji, a ne samo Novom Beogradu i Beogradu.\nMi smo jedna velika i složna porodica i nećemo dozvoliti da bilo ko svoje frustracije, neuspehe, nezadovoljstva ili lične obračune, sprovodi preko leđa našeg kluba i sve ćemo učiniti da ga zaštitimo.\nI da još jednom podvučemo Aleksandar Šapić je, ne samo deo naše porodice, nego neko oko koga je ona okupljena i zato smo mu svi mnogo zahvalni na svemu što je uradio i što danas radi za naš klub i kamo sreće da je više takvih ljudi u našem sportu, jer bi to značilo da srpski sport za svoju budućnost ne treba da brine.\nDo novih velikih pobeda za srpski vaterpolo i naš vaterpolo klub, sportski pozdrav,\nStručni štab, treneri, igrači i uprava vaterpolo kluba Novi Beograd”, navodi se u saopštenju.\nOznakeVaterpolo klub Novi Beograd


Pokazna vežba Vučića nad Zoranom Mihajlović pod nazivom "kako prolazi neko ko pokuša da ima dobre odnose sa moćnim zemljama" - Balkanska\nIza napada na Zoranu Mihajlović stoji disciplinovanje članova SNS, tvrde izvori našeg lista Glavni razlog za najnoviji napad SNS i koalicionih partnera na Zoranu Mihajlović samo je još jedna pokazna vežba Aleksandra Vučića u disciplinovanju svih članova i funkcionera SNS pred finalne razgovore o rešenju problema Kosova.\nOn dodaje da to jasno pokazuje da je nalog za novi napad na Mihajlovićevu došao iz samog vrha stranke. „To najbolje pokazuje hitno reagovanje ministra odbrane Aleksandra Vulina, jednog od najbližih saradnika predsednika Vučića. Cilj ove akcije nije disciplinovanje samo Zorane, već svih u SNS zbog odluka koje nas čekaju o Kosovu. Vučić jednostavno neće da dozvoli da bilo ko sem njega ima dobre odnose sa najmoćnijim zemljama, kao što neće da toleriše da bilo ko u njegovoj stranci postavi pitanje da li je predlog razgraničenja dobro rešenje za problem Kosova, jer bi tako Srbija na kraju ipak priznala nezavisnost vlasti u Prištini“, navodi sagovornik Danasa.\n– Još interesantnije što je pitanje „kako američka administracija sarađuje sa takozvanom Vladom Kosova u kojoj sede kriminalci“ ambasadoru Skotu postavio slobodni novinar Stefan Cvetković iz Bele Crkve. On je našoj i stranoj javnosti poznat po nikad dokazanoj otmici za koju je optužio kako vlasti u Prištini, tako i delove vlasti u Beogradu. Cvetković u prethodne tri godine nikada se nije pojavilo ni na jednom konferenciji za medije Zorane Mihajlović, niti kod bilo kog ministra u Vladi, navode naši sagovornici. Dodaju da se po istoj matrici u medijima naklonjenim Vučiću pojavio i napad na bivšeg predsednika Srbije Tomislava Nikolića, kako navodno priprema formiranje stranke, jer je nezadovoljan politikom SNS.\nU Skupštini Srbije Vojislav Šešelj, šef radikala, juče je zatražio da se raspravlja o smeni Zorane Mihajlović zbog toga što je navodno bez odluke vlade potpisala Memorandum o saradnji za gradnju auto-puta Preljina – Pojate sa američkom kompanijom Behtel, što je Mihajlović potom demantovala. „Mrzim alapače koje se dočepaju vlasti pa misle da su sve i svja“, rekao je Šešelj, na šta mu je Gordana Čomić (DS) dobacila da ne može da kaže ženi da je alapača. Lider radikala je Čomićevoj uzvratio uvredom „da se prvo obrije pa da onda dođe na sednicu“. Odgovarajući Šešelju Mihajlović je rekla da je navikla na uvrede radikala, i da nema nameru da bilo koga prevaspitava, da je jasno da je neznanje nekada majka drskosti. Podsetila je da je sa Kajlom Skotom, u prisustvu predsednika Srbije i ministra trgovine SAD Vilbura Rosa, potpisala 6. septembra Memorandum o razumevanju u oblasti infrastrukture. Dodala je da Srbija sarađuje i sa drugim zemljama, Kinom, Rusijom, Azerbejdžanom… Mihajlović je navela da se kada je Šešelj bio u Vladi Srbije nije ništa gradilo, “već su padale bombe“.\nTags: ALEKSANDAR VUČIĆ, KAJL SKOT, ZORANA MIHAJLOVIĆ


HomeVestiGradonačelnik Subotice sumirao rezultate dve godine rada\nGradonačelnik Subotice Bogdan Laban je povodom dve godine rada Gradske uprave pod njegovim vođstvom rekao da stanje koje su zatekli nije bilo sjajno, a da je na računu grada bilo svega 16 miliona dinara, dok su obaveze iznosile skoro 270 miliona. Situacija sada daleko bolja, tvrdi gradonačelnik Subotice.\nSituacija u gradskoj kasi Subotice nakon dve godine mandata Bogdana Labana kao gradonačelnika, daleko je bolja: finansije su stabilizovane, pozajmica sa konsolidovanog računa trezora grada subotice u visini od 100 miliona vraćena je u trezor, obaveze grada po osnovu javnog duga, odnosno kredita, servisirane su u rokovima dospeća, istakao je gradonačelnik.\nLaban je istakao da u planovima za naredni period posebno mesto ima turistički kompleks Palić, u koji će se velika sredstva uložiti. Kako je objasnio, neće se ulagati samo u segmente namenjene turistima, već i za sve stanovnike ovog mesta. Govoreći o radu ove gradske uprave, Laban je istakao da je svih 12 javnih preduzeća koja postoje u Subotici radilo i svoje obaveze izmirivalo u skladu sa zakonom o rokovima izmirenja.\nNezaobilazni deo govora o radu u protekle dve godine ticao se i novih radnih mesta, industrije i privrede. Laban je istakao da je samo u slobodnoj zoni zapossleno oko šest hiljada ljudi, a da su otvorene i brojne fabrike, te da Subotica beleži veću zaposlenost u proseku od 800 do 1000 radnika na godišnjem nivou. Za vreme mandata Labana, završeni su brojni započeti kapitalni objekti, među prvima zgrada Narodnog pozorišta.\nOn je podsetio da su tokom njegovog mandata nastavljeni radovi na izgradnji takozvanog ipsilon kraka, odnosno na izgradnji obilaznice oko Subotice, zatim na unapređenju vodnog sistema Subotice, a kako je naveo značajna sredstva biće uložena i u izgradnju vodovodne i kanalizacione mreže, saobraćajnica i sportskih objekata.


Centar za matične ćelije otvaraju 2013. - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Centar za matične ćelije otvaraju 2013.\nsubota, 04 jun 2011 08:51\nCentar za matične ćelije pri Medicinskom fakultetu u Kragujevcu trebalo bi da proradi početkom 2013. godine, pošto je država preko kredita Evropske investicione banke obezbedila 5,17 miliona evra za izgradnju. Završen je glavni građevinski projekat i u toku je izrada projekta tehnologije, a u novembru će biti raspisan tender za izvođača radova.\nOvo će biti glavni naučnoistraživački centar u kome će se proučavati nove metode lečenja, koje će kasnije biti primenjene u klinikama ne samo u Srbiji već i u regionu. Zahvaljujući centru u Kragujevcu, pacijenti će moći da dobiju tretmane matičnim ćelijama i u Srbiji i neće morati da putuju u inostranstvo. U drugoj fazi u okviru centra biće formirana i banka za matične ćelije.\n- Od 5,17 miliona evra, tri miliona su namenjena za nabavku najsavremenije opreme, a 2,1 milion za izgradnju objekta od 4.000 kvadrata. Glavni građevinski projekat je završen, ali on nije sadržao uporedni projekat tehnologije kojim se zahtevaju specifični uslovi za ovakvu vrstu objekata, a to je ugradnja specijalne opreme, izgradnja prostorija sa posebnim klimatskim uslovima, instalacijom i tehnologijom. Već je dogovoreno da se glavni projekat upotpuni, i do kraja oktobra biće završen - kaže Zdravković.\nMinistarstvo za nauku za izgradnju centra obezbeđuje 80 odsto sredstava, a ostatak grad Kragujevac i Medicinski fakultet. Gradsko veće je već donelo odluku o izdvajanju 400.000 evra, a kako bude tekla gradnja, biće realizovane i nabavke opreme. Nebojša Arsenijević, dekan Medicinskog fakulteta, kaže da je tim stručnjaka već obišao centre za matične ćelije u svetu kako bi se izbegle greške.\n- Insistiramo na tome da se oprema kakva je primenjena u svetu, primeni i u Kragujevcu, ali i da ne napravimo nijednu grešku koju su oni napravili pri gradnji ovakvih objekata. Pored profesora Miodraga Stojkovića, okupili smo svetski priznate stručnjake i sa njima potpisali ugovore da dolaze po mesec dana - kaže Arsenijević. Kako saznajemo, biće angažovani i profesori Lejla Armstrong, Slaven Erceg, Majlinda Lako i drugi.


Banjaluka: Dobra dinamika gradnje poveznice naselja Lauš i Paprikovac - BIGportal.ba\n15 Juna, 2020 15 Juna, 2020 0461\nIzgradnja nove saobraćajne poveznice banjalučkih naselja Lauš i Paprikovac, vrijedna 2,7 miliona KM, napreduje odličnom dinamikom i u skladu je sa utvrđenim rokovima, potvrđeno je Srni iz gradskog Odjeljenja za saobraćaj i puteve.\nU ovom odjeljenju navode da je ovih dana, u okviru radova na izgradnji nove saobraćajnice preko nekadašnjeg “Voćnjaka”, završeno postavljanje tampona i počelo postavljanje ivičnjaka budućeg puta dugog oko 800 metara.\nU okviru izgradnje ove saobraćajnice, izgrađen je i vodovod od crkve na Laušu pa sve do budućeg vijadukta, dok je od Sanske ulice, prema vijaduktu, urađena i kanalizacija. Istovremeno, na vijaduktu je završena ploča i sada se rade rubni vijenci – istakli su u resornom odjeljenju.\nNova komunalna infrastruktura neophodna je jer se izgradnjom ove saobraćajnice, otvara mogućnost pretvaranja sadašnjeg zapuštenog voćnjaka u moderno naselje sa svim potrebnim sadržajima, a osim kanalizacije biće izgrađena i vodovodna mreža i rasvjeta.\nIzgradnja ove saobraćajnice jedan je od najvećih, a zbog konfiguracije terena i najzahtjevnih infrastrukturnih projekata u Banjaluci.\nNova saobraćajnica planirana je u dužini od 800 metara, sa 80 metara dugim vijaduktom i spojiće naselja Paprikovac i Lauš, od crkve, preko “Voćnjaka”, pa do Ulice Јovana Raškovića, gdje će biti izgrađena nova raskrsnica sa Zelengorskom.\nUslovi za izgradnju ove izuzetno važne saobraćajnice stvoreni su nakon što se grad Banjaluka, poslije višegodišnjeg sudskog spora, upisao u zemljišne knjige kao vlasnik nekadašnjeg “Voćnjaka”, a sredstva za izgradnju obezbjedila je Vlada Republike Srpske.\nKošarkaš Partizana zaražen koronavirusom


Ministri EU u ponedeljak o Makedoniji i Crnoj Gori\nŠefovi diplomatija Evropske unije sutra će u Luksemburgu razmeniti mišljenja o rešavanju teške političke krize u Makedoniji i razmotriti napredak Crne Gore u sprovodjenju Sporazuma o stabilizaciji i pridruživanju (SSP) s EU, a rasprava o otvaranju novih poglavlja u pregovorima o članstvu sa Srbijom nije predvidjena.\nU utorak u Briselu treba da bude održan i ministarski sastanak EU i Srbije na kojem će se sagledati kako sprovodi SSP Srbija, a pitanje otvaranja poglavlja 23 i 24 u pregovorima sa Beogradom još nije sasvim rešeno, jer neke zemlje članice EU nisu dostavile stavove za pregovaračku poziciju EU.\nTo su agenciji Beta u Briselu preneli izvori Saveta ministara EU koji su rekli da bi o usaglašavanju pregovaracckog stava EU trebalo u sredu da razgovara Radna grupa za proširenje i da bi šefovi diplomatija odluku o tome mogli da donesu u četvrtak na zasedanju u formatu "Opšti poslovi" koji je nadležan da usvaja pravosnažne odluke.\nDosad se smatralo da otvaranje novih poglavlja u pregovorima EU o članstvu sa Srbijom treba da usledi u junu, budući da su otklonjene primedbe Hrvatske, a pre svega je nadjena nagodba za pitanje regionalne nadležnosti srpskog suda za ratne zločine, pošto je usaglašena formulacija da odluke srpskog suda ne smeju biti "diskriminatorne".\nPrema evropskim diplomatskim izvorima u Briselu, ako se na sastancima šefova diplomatija EU u idućih nekoliko dana ne usvoji pregovarački stav EU, odluka o otvaranju poglavlja 23 i 24 bi mogla da bude pomerena za ministarske sastanke u julu.


zan klod junker - Stranica 2 od 6 - Dnevni list Danas\nPočetna » zan klod junker » Page 2\nzan klod junker\nJunker: Neće se opet pregovarati o dogovoru o Bregzitu\nPredsednik Evropske komisije Žan-Klod Junker izjavio je danas da se o sporazumu o izlasku Velike Britanije ne može ponovo pregovarati bez obzira na odluku britanskog parlamenta.\nJunker Vučiću: Mere EU o uvozu čelika neće pogoditi Srbiju\nOdbacivanje postignutog dogovora o Bregzitu u britanskom parlamentu povećava rizik od razlaza bez dogovora, upozorio je danas predsednik Evropske komisije Žan-Klod Junker i izrazio žaljenje zbog rezultata glasanja.\nPredsednik Evropske komisije Žan-Klod Junker danas je upozorio Rumuniju da bi unutrašnji politički sukobi mogli da zasene njeno predsedavanje Evropskom unijom.\nPredsednik Evropske komisije Žan-Klod Junker rekao je danas da ne može biti novih pregovora o nacrtu sporazuma o Bregzitu, dok EU i britanska premijerka Tereza Mej pokušavaju da nadju način da izbegnu Bregzit bez sporazuma.\nJunker isključio mogućnost izmene dogovora o Bregzitu\nŠef Evropske komisije Žan-Klod Junker najavio je da će ove nedelje još razgovarati s britanskom premijerkom Terezom Mej, ali je isključio mogućnost izmene dogovora o Bregzitu postignutog izmedju dve strane u novembru da bi dobio podršku britanskog parlamenta.\nPiše: Danas Online/ Sputnjik 13. 11. 2018.\nVojni sindikat pisao Junkeru\nVojni sindikat Srbije, dostavio je pismo lično predsedniku Evropske komisije, gospodinu Žan Klod Junkeru, u kome ga obaveštava o najgrubljim oblicima kršenja međunarodnih konvencija, Evropske socijalne povelje, Ustava i zakona Srbije, od strane članova Vlade Srbije, iz Ministarstva odbrane Republike Srbije, navodi se u saopštenju Sindikata.\nJunker: Dodatni prelazni rok za Bregzit\nEvropska unija spremna je da Velikoj Britaniji produži prelazni period nakon decembra 2020. godine da bi London i Brisel imali više vremena za pregovore o uslovima budućih odnosa, prenose danas zapadne agencije poruku čelnika EU sa samita u Briselu.\nJunker: Dogovor o Bregzitu sve bliži\nSporazum Velike Britanije i EU mogao bi se postići već u oktobru, a ako ne tada, onda u novembru, prenosi Al Jazeera Balkans.\nJunker: Balkan još nestabilan\nPredsednik Evropske komisije Žan Klod Junker izjavio je danas u Beču da bi se Balkan ponovo mogao suočiti sa ratnim sukobima ako zemljama tog regiona bude uskraćena evropska perspektiva.


Resonate | Before After\n24. Februar 15.\nResonate se vraća po četvrti put i svojim uzbudljivim programom oživeće\nBeograd tokom šest festivalskih dana na nekoliko atraktivnih gradskih lokacija. Šest dana festivala podeljeno je u dve programske celine: CONFERENCE i LIVE, a trajaće od 13. do 18. aprila.\nResonate je platforma za povezivanje, razmenu znanja i edukaciju, koja spaja vrhunske umetnike\ni istraživače u bavljenju pozicijom tehnologije u umetnosti i kulturi. Nastavljajući pomeranje\ngranica između umetnosti, medija i tehnologije, novo izdanje festivala proširuje svoj program na\nšest dana – od ponedeljka, 13. aprila do subote, 18. aprila.\nResonate 2015 počinje LIVE programom, koji se bavi ulogom i uticajem savremenih tehnologija\nna muziku i novim tendencijama u muzici uopšte. Sastoji se od radionica, predavanja, debata\nupravo na temu novih tendencija u savremenoj muzici kao umetnosti, ali i u muzičkoj industriji. LIVE program Resonate festivala čine dnevni deo, koji traje tri dana, i večernji, koji traje svih šest\ndana. Pažljivo izabrani LIVE muzički program ove godine okuplja više od dvadeset imena elektronske\nmuzike uz dugo iščekivane izvođače među kojima su Ben Frost, Andy Stott, duo Simian Mobile\nDisco, Emika, Machinedrum, Inc., i poziva nas da istražimo zvučne pejzaže Bob Ostertaga ili\nResonate uvek predstavlja i multitalentovane lokalne muzičke zvezde, a ove\ngodine tu su: Marko Nastić, Jan Nemeček, Hetem, Rahmanee, Feloneezy i Stevie Whisper.\nResonate priprema i par iznenađenja za trenutke najvećeg nestrpljenja, pred sam početak\nfestivala i za svaki deo LIVE programa bira prostore odgovarajućeg senzibiliteta, u želji da oživi\ngrad i pokrene internacionalnu publiku da pored Doma Omladine, poseti i najuzbudljivije beogradske klubove: Drugstore, Magacin Depo, Tube, Dot…\nCONFERENCE program se nastavlja na LIVE program i traje tri dana – od četvrtka do subote. Ovaj\nprogram je suština Resonate festivala, jer učesnicima otvara kreativne procese u umetnosti kroz\nnove tehnologije i nove medije. Radionice, predavanja, izložbe, prezentacije, panel diskusije,\nprojekcije, i izuzetni audio vizuelni performansi, čine ovaj deo programa festivala. Poseban uspeh konferencijskog dela Resonate festivala je što iznova okuplja veliki broj\npredavača, koji su ranijih godina oduševili beogradsku publiku, kao što su: Andreas Müller,\nOnedotzero, Karsten Schmidt, Joanie Lemercier ili Andreas Gysin, ali i po prvi put predstavlja\nkreativce među kojima su Robin McNicholas, Kimchi & Chips, Ruairi Glynn i Svetlana Maraš.\nPosle tri unapred rasprodata festivala, u susret lokalnoj publici, Resonate otvara vrata za\npojedinačne ulaznice Live programa. Resonate priprema posebnu ponudu i za goste iz regiona,\njer će oni ove godine imati mogućnost da karte za festival kupe po pristupačnijim cenama u\npredprodaji i to sve do 10. aprila.\nUlaznice su u pretprodaji na svim prodajnim mestima Eventima, od četvrtka, 27. februara do 10. Aprila 2015.\nSpecijalna cena karata za region:\nKomplet karta (ceo program – šest dana i šest noći) RSD 14.650 (€120)\nKomplet za večernji – muzički program (oko 30 nastupa): RSD 6.750 (€55)\nDnevna karta (četiri koncerta): RSD 1.250 (€10)


RTS :: Nemanja Matić, komentator i fristajler\nFudbal Nemanja Matić, komentator i fristajler\nutorak, 13. avg 2019, 07:45 -> 11:20\nNemanja Matić, komentator i fristajler\nNaš kolega, sportski komentator Nemanja Matić družio se sa reprezentativcima Srbije u fristajl fudbalu, koje za sedam dana očekuje Svetski šampionat u prestonici Češke, Pragu. Matić se oprobao u ovom interesantnom sportu, a kako je sve izgledalo, pogledajte u videu.\nSrbiju će u Pragu na Svetskom šampionatu u fristajl fudbalu pretstavljati Petar Janjušević i Nemanja Pejčić, a deo njihove ekipe je i odlični Miloš Stefanović.\nPetar Janjušević ima 22 godine i predstavljaće Srbiju prvi put na Svetskom prvenstvu, baš kao i mladi Nemanja Pejčić iz Subotice.\nSvetski šampionat u Pragu biće održan od 19. do 24. avgusta.\nNastupiće 450 takmičara što je rekordni broj do sada, konkurencija će biti ogromna i biće jako teško, ali daćemo sve od sebe - rekao je Petar Janjušević, reprezentativac Srbije u fristajlu.\n"Meni je cilj medalja, sigurno. Posle tri godine bavljenja ovim sportom, sigurno da mi je jedan od najvećih ciljeva medalje", dodaje Nemanja Pejčić, reprezentativac Srbije u fristajlu.\n"Idemo da damo sve od sebe kao i uvek, biće jako velika konkurencija kao što sam rekao, ali sam ulazak medju 30 od tih 400 takmičara i bićemo više nego zadovoljni. 55, 16 Da upoznamo nove ljude iz celog sveta, da doživimo neko ovo iskustvo i da uživamo", naglašava Petar Janjušević, reprezentativac Srbije u fristajlu.\n"Da bi ste se bavili ovim sportom, pored ljubavi, neophodna je pre svega upornost i mnogo vežbe. Uglavnom treniram po tri, četiri sata dnevno, pored fudbala naravno", dodaje Nemanja Pejčić.\n"Na ovakvo takmičenje se dolazi vrednim radom pre svega, ali i uz finansijsku pomoć kao što sam već rekao, što smo mi i ove godine imali priliku da iskusimo. Nama je pomogao Vojkan Krstić koji nas je sponzorisao i omogućio da se sve ovo desi. Bez njega ovo ne bi moglo da se desi i veliku zahvalnost dugujemo njemu", ističe Petar Janjušević.\nPored Nemanje Pejčića i Petra Janjuševića, deo njihovog tima je i Miloš Stefanović. Njih trojica su danas idoli mnogima, ali na početku karijere, svaki od njih imao je svoje uzore.\n"Idoli su braća Hagerli iz Norveške, Erlend Fagerli koji je aktuelni i višestruki svetski prvak, a Brinjar je Evropski prvak", rekao je Nemanja Pejčić.\n"To je bilo 2012. kada sam video drugara koji radi trik, to je najosnovniji trik u fristajlu, i kada je on to uradio ja sam bukvalno zanemeo i mislio sam da je to nemoguće, ali kada sam video da je moguće jer sam nakon jednog dana vežbe uspeo da uradim, zarazio sam se za ceo život. U fristajlu uzmeš loptu i staneš gde god želiš, ne moraš na fudbalski teren, možeš da dodješ na beton, iza zgrade i radiš sa loptom, to mi se najviše sviđa", napominje reprezentativac Janjušević.\n"Poenta svega u fristajl fudbalu jeste da ste slobodni. Izađete ispred zgrade kući i radite trikove. Ja sam video na Jutjubu snimke i počeo sam da ponavljam te trikove, uradio prvi, drugi, treći, šesti i tako sam nastavio", završava Pejčić.


Novi investitor ulazi u Poslovnu zonu "Ramići-Banja Luka"\nutorak, 06 novembar 2018 15:27\nU Poslovnoj zoni „Ramići-Banja Luka“, putem javne licitacije, prodana je građevinska parcela od 10.883 kvadratna metra. Preduzeće „Termomontaža“ a.d. Banja Luka kupilo je ovu parcelu za 456.106 KM.\n-Prodajom ove parcele, u Poslovnu zonu ulazi novi investitor, i to petnaesti po redu. Nadamo se da će, u što kraćem roku, početi graditi objekat privredne djelatnosti – kazao je načelnik Odjeljenja za lokalni ekonomski razvoj i strateško planiranje Radenko Laketić.\nKako je naveo, time su nastavljene stalne aktivnosti na stvaranju povoljnog poslovnog ambijenta koji će rezultirati novim radnim mjestima.\nTakođe, prodajom parcele u okviru Poslovne zone, Grad je ostvario značajne prihode, koji će omogućiti dalji razvoj povoljnog poslovnog okruženja na području Banje Luke.\nGrad nastavlja da ulaže u razvoj zone u Ramićima s ciljem da Banja Luka dobije što više proizvodnih subjekata i time više novih radnih mjesta u realnom sektoru. Samo u posljednje tri godine u razvoj ove zone i njeno opremanje, uložena su tri miliona KM, uključujući i donatorska sredstva od oko 531.000 KM.\n– I u 2019. godini radićemo na proširenju Poslovne zone u Ramićima, prije svega, na izgradnji potrebne infrastrukture i uvođenju novih investitora u ovu zonu – zaključio je Laketić.\nIstovremeno, u pripremi su i dvije nove poslovna zone, i to „Jelšingrad“, koja bi trebala biti spremna za ulazak investitora u drugoj polovini iduće godine, i druga – „Vujinovići-Zapad“ uz magistarlni put Banja Luka – Gradiška.\nViše iz ove kategorije « Garancija za dio auto-puta kroz Republiku Srpsku vrijedna 70 miliona evra Cvijanović: Detaljna analiza rada svih javnih preduzeća »


Tanjug 3. juna 2021. 18:58\nPODGORICA – Predsednik Skupštine Crne Gore i Demokratske Crne Gore Aleksa Bečić izjavio je da je u sredu prisustvovao večeri kod novoizabranog mitropolita crnogorsko-primorskog Joanikija na njegov poziv i istakao da nije pričao o politici, poštujući Ustav o odvojenosti države od crkve.\nBečić je na konferenciji za novinare nakon sednice Parlamentarnog odbora za stabilizaciju i pridruživanje kazao da vodi računa o odvojenosti države od verskih zajednica, prenosi CDM.\n“Veceri sam pristustvovao zato što je to bila želja novoizabranog mitropolita crnogorsko-primorskog, uvažio sam domaćina, pa ni jednu, jedinu reč nisam progovorio na toj večeri, a koja se tiče politike“, rekao je Bečić.\nOn je naglasio da Vlada Crne Gore ima njegovu podršku, uprkos tome što političke partije parlamentarne većine sve češće izražavaju nezadovoljstvo radom vlade.\n„Svako bira svoj politički put i odnos, politički put moj je da ova Vlada ima podršku, jer smo je iskreno podržali četvrtog decembra. Iako mi kao najveća parlametntarna partija većine, nemamo ni jednog predstavnika u toj Vladi, ali smo iskreni, otvoreni i partnerski nastrojeni prema Vladi“, rekao je Bečić.\nOn je dodao da ne može da analizira da li je mitropolit Joanikije uticao na smanjenje tenzija između Demokratske Crne Gore i Demokratskog fronta (DF).\nBečić je kazao da bi partiji na čijem je čelu najviše odgovarali novi izbori.\n„Kaže Vam predsednik partije koja je u Herceg Novom sama pobedila, imali smo više glasova u istoriji od Demokratske partije socijalista, partija koja je u Nikšiću napravila najbolji rezulat i prema nekim rezulat javnog mijenja najjača smo partija u Crnoj Gori“, poručio je Bečić.\nNa pitanje da li će biti dijaloga između Demokrata i Demokratskog fronta radi prevazilaženja političke krize, Bečić je kazao da svakodnevno razgovaraju.\n“Mi svakodnevno u Skupštini Crne Gore se srećemo i naši poslanički klubovi se sastaju, ima mnogo pitanja na dnevnom nivou koja se analiziraju, tako da Demokratska Crna Gora nikada nije bežala i predstavnici Demokratske Crne Gore nikada nisu bežali od bilo kog razgovora od subjekata parlamentarne većine, a ni od opozicije“, rekao je Bečić.\nMitropolit crnogorsko primorski Joanikije svečano je dočekan u Podgorici u Hramu Hristovog Vaskrsenja, gde su ga dočekali i najviši zvaničnici crnogorske države, dok su mediji objavili seriju fotografija i video zapisa sa tog događaja.\nPoslanica opozicionog SDP-a u crnogorskom parlamentu Draginja Vuksanović Stanković pozvala je premijera Crne Gore Zdravka Krivokapića i predsednika Skupštine Aleksu Bečića da objasne šta su radili na skupu „pod zastavama tuđe države i na večeri na kojoj se klicalo tuđoj državi“.


Naslovna / Košarka / Evropska košarka / Nije dugo trajalo, Jovanović pred otkazom u Lokomotivi?\n2019-03-19 14:38 > 14:38\nSrpski košarkaški trener Vladimir Vlada Jovanović neće se još dugo zadržati na poziciji šefa stručnog štaba Lokomotive iz Kubanja.\nKako prenosi renomirani portal Sportando, na klupi Lokosa Jovanovića bi trebalo da zameni Amerikanac Bob Donvold Junior.\nJovanović je početkom ove sezone preuzeo kormilo Lokomotive, nakon sporazumnog prekida saradnje između tog kluba i Saše Obradovića.\nLokomotiva je pod Jovanovićevom "palicom" posle 19 odigranih mečeva četvrta na tabeli VTB lige, a u Evrokupu nije uspela da dogura dalje od četvrtfinala, pošto je u tri meča poražena od Uniksa iz Kazanja.\nPedesetjednogodišnji Donvold Junior je tokom karijere radio u brojnim zemljama, kao što su Engleska, Kina, Ukrajina i Kina. On je ujedno i bio u stručnim štabovima nekih NBA ekipa, a najskorije je vodio kinesji Đilin.\nOvo nije jedina promena koja se dešava u ruskom klubu, pošto je američki plejmejker Trevor Lejsi takođe dobio otkaz. Uprava Lokosa je brzo reagovala, pa je kao zamenu dovela Lejsijevog sunarodnika Džeroma Rendla.\nPrethodna Šeširi su tu, Srbija u drugom - Možemo na Ameriku?


Stihovi mladih pesnika na stajalištima širom Beograda - Društvena Odgovornost\nUkoliko se u naredne dve nedelje nađete na nekom od 80 odabranih stajališta gradskog prevoza u Beogradu, verovatno ćete biti u prilici da uživate u najlepšim stihovima mladih neafirmisanih pesnika.\n“Kupujem te pesmom, jer nemam čime drugo, sladunjavim rečima zamajam već dugo”,\nstihovi su jedne od autorki koja je podmladak srpske poetske scene i čiju pesmu od juče Beograđani mogu da pročitaju na stajalištima gradskog prevoza.\nZahvaljujući družini sa pozitivnom energijom i razvijenim osećajem za zajedništvo “Čilo i Vedro”, koja rutinu voli da pretvori u zabavu i koja je svoju ideju podelila sa stanovnicima naše prestonice, imaćemo priliku da podržimo ove mlade ljude, koji su vredno pripremali svoje stihove za beogradsku publiku. To nisu samo lepi stihovi, već i poruke koje nas podsećaju na prave životne vrednosti i poeziju koja može da ulepša svaki naš dan.\n“Kada jedno maštanje dobije svoj život, i smislene stvari, kao što je poezija, dođe na gradske stanice, to je razlog za slavlje. Osamdeset stanica, devet autora i šesnaest pesama čine da verujemo u snove”,\nizjavila je Kristina Đurasinović, IDEA tvorac jedne od najkreativnih ideja koje će se ovog leta realizovati, dok se Slavoljub Stanković, poznati pisac koji je zajedno sa ostalim članovima žirija glasao za to da se poezija nađe na ulicama Beograda na to nadovezao sledećim rečima:\n“Čast mi je što sam deo projekta koji ima za cilj da ulepša, ali i kulturno obogati našu prestonicu. Na ovaj način mladi pisci će dobiti priliku da svoja dela i sebe predstave široj javnosti.”\nOvo je samo jedna od 011 različitih ideja Beograđana koje će IDEA realizovati tokom ovog leta kako bi ispratila “light motive” kampanje “Ko u Beogradu živi taj Beograd i stvara”. Šta su sve Beograđani još originalno smislili, a IDEA planira da ostvari saznajte na www.BGvasihIDEA.rs\n“Čepom do osmeha” na EXIT-u


Otvorena izlozba Inteligencija IO\nSep 2, 2020 CPN, Inteligencija IO\nU Kulturnom centru Magacin otvorena je izložba Inteligencija IO koja predstavlja multidisciplinarne radove nastale na raskršću nauke i umetnosti\nU utorak, 1. septembra, otvorena je izložba Inteligencija IO u okviru tradicionalne manifestacije art+science Centra za promociju nauke. Publici su na ovoj izložbi predstavljeni radovi domaćih umetnika i transdiciplinarnih projektnih timova koji se bave raznovrsnim temama unutar širokog spektra veštačke inteligencije. Posetioci mogu da vide izložena dela u Kulturnom centru Magacin, Kraljevića Marka 4-8, do 14. septembra. Izložbu prati raznovrstan prateći program koji će se realizovati i u fizičkom i u virtuelnom prostoru.\nMagacin je otvoren za publiku svakog dana od 12 do 21 časa, a svi detalji pratećeg programa mogu se naći na stranici: artandscience.rs.\nPobednički rad nacionalne art+science AI Lab selekcije\nDigitalna molitva Kristine TiceCentralno mesto na izložbi pripada pobedničkom radu nacionalne art+science AI Lab selekcije. Kroz projekat Digitalna molitva, mlada umetnica Kristina Tica uspostavlja vezu između kanonske strukture pravoslavne ikone i slike koja je veštački generisana pomoću računarskog programa. Naučni mentor projekta je dr Miloš Milovanović, sa Matematičkog instituta Srpske akademije nauka i umetnosti.\nCPN godinama kontinuirano radi na formiranju održive mreže koja okuplja naučnike i umetnike, podstiče njihovu saradnju i razvoj zajedničkih projekata. Centar obezbeđuje sredstva, kao i stručnu i logističku podršku tokom razvoja i realizacije projektnih ideja. Transdiciplinarni projekti nastali u 2020. su Aerosonar − audio-instalacija koja omogućava doživljaj zagađenja vazduha pretežno čulom sluha, čiji su autori Ana Todosijević, Ana Anastasov i Marija Šumarac − i AI/VI, rad koji je koncipirao tim stručnjaka različitih profesija okupljenih oko zajedničke teme: kako se odvija i transformiše oblikovanje čoveka i veštačke inteligencije međusobnom interakcijom? Autori su Sunčica Pasuljević Kandić, dr Aleksandar Bulajić, Ana Popović, Isidora Pejović Blagojević i dr Maja Maksimović.\nMeđunarodni karakter programa ovaj put se ostvaruje kroz zajedničke programe sa dve prestižne, partnerske manifestacije. Tokom trajanja izložbe u Beogradu, Centar predstavlja i posebne selekcije u okviru konferencije ESOF u Trstu (izložba Both Ways u saradnji sa kustoskinjom dr Majom Ćirić) i Festivala Ars elektronika u Lincu (virtuelni program Ars Electronica Garden Belgrade).\nNajava konferencije Intelektualna svojina i internet 2020


On je u tekstu naveo da šest država - Srbija, Kosovo, Crna Gora, BiH, Severna Makedonija i Albanija treba bolje da se povežu, kao i da je potrebno ublažiti ekonomske razlike između država regiona i EU - što su ciljevi koje Unija želi da postigne investicionim planom za Zapadni Balkan.\n"Planom se predviđa mobilizacija do devet milijardi evra za glavne investicije u području saobraćaja, energetike te zelene i digitalne tranzicije kako bi se ostvario održiv rast i otvorila nova radna mesta. Osim toga, njime se želi povećati ulagački kapacitet regiona zahvaljujući novom instrumentu jamstva za Zapadni Balkan, s ciljem prikupljanja ulaganja u iznosu do 20 milijardi evra", napisao je Varhelji koji je plan predstavio tokom nedavne posete Beogradu.\nEvropski komesar za proširenje kazao je da su investicije usko povezane sa reformama, posebno onim iz oblasti vladavine prava, koje su važne i za proces proširenja EU.\nVarhelji je napisao da je EU, revidiranjem metodologije proširenja i odlukom da otvori pristupne pregovore sa Albanijom i Severnom Makedonijom, pokazala da "podržava svoje partnere i ispunjava obećanja".\nPodsetio je da je tokom pandemije koronavirusa Unija regionu uputila pomoć vrednu 3,3 milijarde evra.\nEvropski komesar za prošrienje je tokom nedavne posete Beogradu i susreta sa srpskim zvaničnicima poručio da reforme treba sprovoditi uporedo sa investicionim planom, te da su kriterijumi za priključivanje uniji jasni.\nProtekle nedelje je objavljen i izveštaj Evropske komisije o napretku Srbije na putu ka EU, u kojem se ocenjuje da je Srbija delimično napredovala, a najslabija je i dalje u reformama pravosuđa i izbornog procesa.


Ivanić: Prioritet borba protiv korupcije u BiH – Zvornik Danas\nNaslovna/VIJESTI/Politika/Ivanić: Prioritet borba protiv korupcije u BiH\nBANJALUKA – Kandidat Saveza za promjene za srpskog člana Predsjedništva BiH Mladen Ivanić poručio je da će kao budući član Predsjedništva BiH dati ogroman prioritet borbi protiv korupcije u ovoj zemlji.\n„Pokazalo se da korupcija nije samo prisutna u Republici Srpskoj, već da je to jedan od problema koji muči i zajedničke institucije BiH“, istakao je Ivanić na javnoj tribini PDP-a u banjalučkom naselju Lazarevo.\nIvanić je istakao da privođenje bivšeg direktora Uprave za indirektno oporezivanje BiH Kemala Čauševića i priča o šteti od dvije milijarde KM upućuje na to da je jedna od ključnih obaveza članova Predsjedništva BiH da se bore protiv toga.\nNosilac liste PDP-a za Narodnu skupštinu Republike Srpske Branislav Borenović rekao je da je na tribini predstavljen ekonomski program PDP-a, realan socijalni program, te da je bilo govora o borbi protiv kriminala i korupcije u Srpskoj.\nBorenović je rekao da je na tribini bilo riječi o tome kako sanirati posljedice poplava koje su u maju zadesile Lazarevo. „To znači da se mora ispitati odgovornost ljudi za ono što se dešavalo i kako da spriječimo eventualne poplave u narednom periodu“, istakao je Borenović.\nizbori 2014 mladen ivanić pdp\nGotovina ide u istoriju


Почело Европско првенство у мажорету - СОКОпрес\nPočelo Evropsko prvenstvo u mažoretu\n7. septembra 2018. 7. septembra 2018. Katarina PetrovićLeave a Comment on Počelo Evropsko prvenstvo u mažoretu\nJubilarno 20. Evropsko prvenstvo u mažoretu koje se ovih dana održava u Sokobanji, protiče u najboljem redu a meštani i gosti danas su imali priliku da uživaju u bravurama takmičarki koje su vežbale u centru Sokobanje ispred Miloševog Konaka.\n‒ Sokobanja je odličan domaćin, organizacija je na najvišem mogućem nivou. Ovo je jedno od retkih evropskih takmičenja na kojima sam bio a koje se odvija u ovako opuštenoj atmosferi, bez nervoze jer sve teče glatko i bez ikakvih problema ‒ kaže Ilija Blanuša, direktor Centra za kulturu „Bela Crkva” i član organizacionog odbora.\nU toku današnjeg dana takmičarski deo održava se u fiskulturnoj sali, počeo je u 11 sati i trajaće do 22 sata.\nSutra, 8. septembra, održaće se jedan od najatraktivnijih delova manifestcije, defile mažoretkinja. Banjskom promenadom prodefilovaće sve takmičarke, u atraktivnim uniformama sa zastavama zemalja učesnica, i pozdraviti predsednika opštine Isidora Krstića, u periodu od 10.00 do 10.30 sati. Svečano otvaranje festivala održaće se na terasi Miloševog Konaka od 10.45 do 11.45 sati. Od 14.00 do 17.15 sati na mermernom šetalištu održaće se takmičarski defile.\nSvečano proglašenje rezultata takmičenja je u nedelju 9. septembra od 17:00 sati u sportskoj hali. Na takmičenju učestvuju i tri ekipe iz Srbije i to iz Bele Crkve, Sonte i Apatina. Blanuša kaže da se iskreno nada da će timovi iz naše zemlje osvojiti jednu ili dve medalje i da će se plasirati bar u prvih pet evropskih timova, što bi predstavljalo izuzetan uspeh za našu zemlju.\nPres centar u srednjoj školi\nSvečano otvoreno Evropsko prvenstvo u mažoret plesu\nKonkurs za uređenje keja reke Moravice dobio pobednika\n20. avgusta 2018. Marko Božinović\nOdabrani najbolji za jul mesec u okviru akcije „Biramo najbolje”\n15. avgusta 2018. Marko Božinović\nOtvoren Međunarodni sajam turizma – Sokobanja hit destinacija Srbije izjavio ministar Ljajić\n22. februara 2019. 22. februara 2019. Katarina Petrović


O nama - Uni Bristol Tuzla\nKoristimo priliku da predstavimo kompleks „Mellain“ čijom izgradnjom se pomjeraju dostignute granice kvaliteta poslovanja, stanovanja, liječenja i hotelskih usluga u Bosni i Hercegovini ali i u regionu Balkana.\nArhitektonsko rješenje kompleksa čine, funkcionalno i estetski organizovane, četiri lamele spojene u jedinstven objekat.\n-Lamela A, stambeni dio ,\n-Lamela B, wellness, banjsko lječilište, fitness i olimpijski bazen ,\n-Lamela C, stambeni dio ,\n-Lamela D, hotel sa 5 zvjezdica ,\nVertikalna organizacija kompleksa je takva da su pod zemljom izgrađene tri etaže koje su namjenjene za parking mjesta.\nPrizemlje i Galerija su projektovani i izgrađeni po zahtjevima savremenog obavljanja poslovno-uslužne djelatnosti. Na prizemlju se nalaze poslovni prostori i hiper-market, dok je galerija namjenjena za ekskluzivne modne radnje i poslovne prostore gdje su ispunjeni visoki standardi gradnje.\nLamela „A“ i Lamela „C“ čine stambeni dio sa 330 stambenih jedinica, veličine od 50 do 150 m².


Ministarstvo spoljnih poslova Srbije: Izjava Borisova neprihvatljiva - 08.07.2019, Sputnik Srbija\nU Ministarstvo spoljnih poslova Srbije pozvana je privremena otpravnica poslova u Ambasadi Republike Bugarske u Beogradu Iva Kruleva radi razjašnjenja situacije... 08.07.2019, Sputnik Srbija\nKruleva je pozvana po nalogu ministra spoljnih poslova Ivice Dačića i tom prilikom je još jednom istaknuto da je izjava premijera Borisova neprihvatljiva, jer nije tačna, a tiče se najznačajnijeg pitanja za svaku zemlju — pitanja teritorijalnog integriteta, saopšteno je iz Ministarstva.\n„Ta izjava nije u skladu sa očekivanjima Republike Srbije u vezi sa prijateljskim i dobrosusedskim odnosima. Ponovljeno je da se Srbija nada da se takve izjave neće ponoviti ubuduće. Stav EU nije nezavisno Kosovo i toga bi svi trebalo da se pridržavaju“, navodi se u saopštenju.\nKako se napominje, u otvorenom razgovoru sa srpske strane je izraženo iznenađenje zbog poziva koji je ovim povodom upućen ambasadoru Republike Srbije u Sofiji.\nPonovljena je spremnost Srbije da nastavi da razvija i produbljuje dobrosusedske odnose sa Bugarskom i još jednom istaknuta zahvalnost na podršci koju Bugarska pruža Srbiji na putu ka EU, preneo je Tanjug.


Studentima davali po 50 KM, sebi uzimali stotine hiljada maraka » pressing.ba\nStudentima davali po 50 KM, sebi uzimali stotine hiljada maraka\n27.01.2020 u 18:59\nOptužnicom se tereti i Nina Mulić (39) da je počinila krivična djela udruživanje radi činjenja krivičnih djela u sticaju sa pranjem novca, te Omladinska zadruga „Infomreža“ Tuzla zbog krivičnih djela porezna utaja i pranje novca.\nU optužnici je navedena osnovana sumnja da je Edin Mulić u periodu od 2015. do početka 2019. godine, kao faktički odgovorna osoba i predsjednik Nadzornog odbora u Studentskoj zadruzi „Apsolvent“ Tuzla, te kao direktor i jedan od osnivača Omladinske zadruge „Infomreža“, udružio grupu ljudi koja je po njegovom nalogu kontaktirala i animirala studente da zaključuju fiktivne ugovore sa pomenutim zadrugama o obavljanju određenih poslova, a da poslovi faktički nisu obavljani ili su u određenim situacijama obavljali poslove anketiranja ili promocije za firme i organizacije sa kojima su zadruge sarađivale.\nTako prisvojen i zadržan novac nije prijavljivao kao prihod i dohodak od nesamostalne djelatnosti, na što je bio obavezan u skladu sa odredbama Zakona o porezu na dohodak i drugom relevantnom zakonskom regulativom u FBiH. U optužnici je navedeno da je Mulić sebi ili drugima pribavio protivpravnu korist u iznosu od oko 920.000 KM, i to oko 287.000 KM kroz Studentsku zadrugu „Apsolvent“ i oko 632.000 KM kroz Omladinsku zadrugu „Infomreža“.\nSupružnici Edin i Nina Mulić su optuženi da su kao osnivači Zadruge, znajući da raspolažu sa novcem pribavljenim vršenjem krivičnih djela, u cilju legalizacije novca, kupovali nekretnine, pokretnosti ili su novac koristili u druge svrhe. U optužnici je nadležnom sudu predloženo da se, po pravosnažnosti presude, optuženim oduzme imovinska korist pribavljena krivičnim djelima, a do odluke suda im je blokirana imovina, i to nekretnine, vozila i novac.\nTakođer, Edinu Muliću je Općinski sud Tuzla produžio određene mjere zabrane, izrečene umjesto pritvora kao strožije mjere osiguranja prisustva optuženog tokom krivičnog postupka, saopćeno je iz Kantonalnog tužilaštva TK.


Vlada KS donijela Uredbu o uređivanju zelenih i rekreativnih površina - Akta.ba\n18.12.2020. 10:09 / Izvor: Akta.ba\nVlada Kantona Sarajevo donijela je na jučerašnjoj sjednici Uredbu o uređivanju i održavanju zelenih i rekreativnih površina u Kantonu Sarajevo.\n"U proteklom periodu uočeni su problemi koji se odnose na održavanje ovih javnih površina, a posebno dječijih i sportskih igrališta, kao površina od posebnog i javnog značaja. Problemi se odnose na nekontrolisanu gradnju igrališta, raznolikost opreme i ugrađenog mobilijara, način njihovog korištenja i sigurnosti, te održavanja i finansiranja. Stvorena je objektivna potreba da se novim podzakonskim aktom preciznije regulišu navedena sporna pitanja, ali i definišu minimalni tehnički uslovi i standardi prilikom izgradnje, održavanja, načina korištenja i sigurnosti mobilijara", saopćeno je Službe za protokol i press KS.\nMinistarstvo komunalne privrede i infrastrukture KS je, s ciljem unapređenja i podizanja standarda u uređenju i održavanju zelenih i rekreativnih površina u Kantonu Sarajevo, sa posebnim akcentom na površine namijenjene najmlađoj populaciji, zajedno sa predstavnicima Grada Sarajeva i općina sa područja Kantona Sarajevo, kao i Kantonalnog javnog komunalnog preduzeća "Park", nadležnog za održavanje javnih zelenih površina, pripremilo prijedlog nove uredbe. Njome se reguliše način korištenja, održavanja, upravljanja i izgradnje, kao i nadzora nad ovim površinama, uz primjenu evropskih standarda za dječija igrališta.\nUredbom je, između ostalog, propisana obaveza da se oprema za dječije i sportsko igralište mora postaviti u skladu sa uputama proizvođača, te da se na opremu postavlja obavijest kojom se upozorava na rizike. Propisuje se i minimalni prostor između dva komada opreme na igralištu, kao i informacije koje treba da osigura proizvođač/dobavljač dječije i sportske opreme, u skladu sa standardima za dječija igrališta.\nU cilju sprečavanja ometanja noćnog mira i odmora u naseljenim mjestima, ograničeno je korištenje igrališta u vremenu od 22:00 sata do 06:00 sati idućeg dana. Također, propisano je da igralište ne smiju koristiti odrasle osobe i djeca za čiju dob ono nije namijenjeno, te je utvrđena zabrana konzumiranja alkohola, kao i uvođenje i hranjenje životinja na igralištu.\nU toku je i cjelovita rekonstrukcija dva dječija igrališta na kojima se vrši zamjena i opravka rekvizita i mobilijara, te sanacija podloge i hortikulturno uređenje, koju Ministarstvo realizuje putem KJKP "Park", sredstvima od oko 60.000 KM. Također se vrši popravka kvarova i oštećenja mobilijara na još 30 dječijih i sportskih igrališta na kojima su postavljene 223 info-table, navodi se u saopćenju.


Wigemark upozorio političare: “Parlament FBiH ne smije biti arena za cjenkanja” – Haber.ba\nWigemark upozorio političare: “Parlament FBiH ne smije biti arena za cjenkanja”\nKomentarišući prekid jučerašnje sjednice Doma naroda Parlamenta FBiH, Lars-Gunnar Wigemark, šef Delegacije EU i specijalni predstavnik EU u BiH, izrazio je zabrinutost oko kontinuiranog zastoja i nedostatka istinske političke posvećenosti koji već nekoliko mjeseci blokiraju rad Parlamenta FBiH.\n“Niko nema koristi od kontinuiranog zastoja. Sada je potrebno da vidimo djela koja će istinski biti u najboljem interesu građana na čije se potrebe uopšte ne odgovara, jer političke stranke ne mogu da postignu dogovor. Svi politički akteri u FBiH trebaju raditi zajedno da bi osigurali da Parlament u potpunosti funkcioniše. Federalni parlament ne smije biti arena za različita politička cjenkanja pod cijenu velikih kašnjenja u hitnim reformama i interesa običnih ljudi. To je političko tijelo koje predstavlja građane i njihove interese”, izjavio je Wigemark.\nKako se navodi u saopštenju Delegacije EU u BiH, svi politički lideri u BiH su se obavezali da će reformama unaprijediti ekonomsku i socijalnu situaciju. Ali Parlament FBiH neće moći ispuniti svoje obaveze ukoliko se ove političke igre nastave na uštrb svakodnevnog života građana, piše “Faktor“…\n“Stoga apelujem na odgovorne lidere političkih stranaka da uspostave konstruktivniju klimu i fokusiraju se na ubrzano rješavanje prioritetnog zakonodavstva, kao što su novi zakon o penzijsko-invalidskom osiguranju ili nova regulativa o bankarskom sektoru, a kako bi se provele prijeko potrebne reforme.\nVrijeme je već izgubljeno. EU neće impresionirati niko ko djeluje samo u skladu sa uskim etničkim ili drugim interesima. Takvo ponašanje može samo usporiti proces EU integracija. Građani ove zemlje žele da vide stvarni konsenzus, a ne politički zastoj i ekonomsko nazadovanje”, poručio je Wigemark.\nTeme:delegacija EU, izdvojeno, Lars Gunnar Wigemark, Parlament FBiH


RAČUNOVODSTVO ZA MEĐUNARODNE KOMPANIJE - Knjigovodstvena agencija Unija\nNaši stručnjaci će Vam pružiti računovodstvenu podršku za Vaše poslovne jedinice (u zemlji i inostranstvu) i omogućiti Vam jedinstven način izvještavanja za sve Vaše poslovne jedinice bez obzira na specifičnosti računovodstvenog i poreskog zakonodavstva koji važe u tim državama.\nSveobuhvatna računovodstvena rješenja za region Centralne i Istočne Evrope (CEE region)\nAktivnim prisustvom omogućavamo našim klijentima sve potrebne informacije, za sve regije u kojima posluju, na jednom mjestu. To postižemo koristeći moderna IT rješenja za poslovanje bez papira i naše Unija aplikacije, gdje mogu pratiti cjelokupno poslovanje i imati poslovnu dokumentaciju dostupnu 24/7.\nTrenutno smo prisutni u 14 zemalja: Sloveniji, Austriji, Njemačkoj, Srbiji, Bosni i Hercegovini, Hrvatskoj, Sjevernoj Makedoniji, Crnoj Gori, Rumuniji, Ukrajini, Mađarskoj, Poljskoj, Slovačkoj i Češkoj.\nKnjigovodstvo prepustite nama, a mi ćemo se pobrinuti da se ono vodi u skladu s lokalnim zakonodavstvom. Redovno ćemo vas informisati o poslovanju vaše kompanije i savjetovati vas u oblasti računovodstva i poreza\nObračun zarada, vođenje evidencija i druge usluge za zaposlene takođe mogu biti naša briga. Garantujemo da će oni biti u skladu s Vašim očekivanjima i važećim propisima, a mi ćemo se svakako pobrinuti i za blagovremeno i pravilno izvještavanje državnim institucijama.\nBEZPAPIRNO POSLOVANJE ZA STRANE KOMPANIJE\nNema više prepisivanja podataka u sistem ili donošenja dokumentacije računovođi. Unijina Savremena IT rješenja omogućavaju brzo, jednostavno i efikasno poslovanje bez papira. Dokumenti (računi, ugovori, putni nalozi i sl.) se lako skeniraju i uvoze u sistem za obradu odakle se automatski prenose u računovodstvo Unije. Osim pristupa cijeloj bazi skeniranih dokumenata, primate i širok raspon izvještaja i pruža Vam pregled Vašeg poslovanja 24/7.\nOvdje pročitajte više o bezpapirnom poslovanju i Unijinim savremenim IT rješenjima\nZA KOMPANIJE KOJE SU TEK UŠLE NA INOSTRANO TRŽIŠTE NUDIMO PAKET U KOJI SE UKLJUČUJE SVE ŠTO JE POTREBNO ZA POSLOVANJE U STRANOJ ZEMLJI.\nPREDNOSTI UNIJA RAČUNOVODSTVA ZA STRANA PREDUZEĆA\nSvako tržište ima svoje specifičnosti, zato u Uniji nudimo kvalitetno računovodstvo u čak 6 Evropskih zemalja, a istovremeno vam pomažemo da imate potpunu kontrolu nad svim tržištima.\nKvalitetno računovodstvo za određeno tržište u skladu s lokalnim propisima\nČuvanje i kontrola svih dokumenata na jednom mjestu\nRačunovodstvo, ljudski resursi i poresko savjetovanje u skladu s lokalnim propisima\nPreventivni poreske kontrole i interna revizija poslovanja za pojedina preduzeća i grupe preduzeća


Transparentnost i tajnost u pregovorima o pristupanju EU - Centar za evropske politike Transparentnost i tajnost u pregovorima o pristupanju EU - Centar za evropske politike\nVreme (je) za preispitivanje postojećih praksi u Srbiji\nSrbija treba da uveća napore kako bi dalje izgradila svoje institucionalne kapacitete i da ponovo osmisli delotvorne mehanizme za činjenično utemeljeno i inkluzivno kreiranje javnih politika. U ovom smislu dijalog Vlade i civilnog društva, kao i transparentnost u procesu pristupanja, predstavljaju osnovne preduslove. Srbija može i treba da uradi više kako bi ostvarila date preduslove ukoliko želi da efikasno primeni zakonodavstvo usklađeno sa evropskim komunitarnim pravom (acquis) i osigura zajedničko vlasništvo (čitaj: učešće), u kojem su građani svesni i informisani o koristima i ograničenjima članstva u EU. Ovo zahteva preosmišljavanje odnosa između države i organizacija civilnog društva (OCD) putem izgradnje uzajamnog poverenja i putem podizanja uspostavljenih modela saradnje na viši nivo. Evropska komisija / EU treba da razmotri mogućnost objavljivanja rezultata istraživanja svojih stučnjaka, kao i inherentno ekskluzivnih peer review misija objavljenih u formi internih izveštaja odabranih eksperata – široj javnosti, i to u cilju stvaranja i održavanja pritiska na izvršnu vlast Srbije na tragu predstojeće zahtevnije faze u pregovaračkom procesu. Ovo bi pomoglo da se javna debata o pitanju članstva Srbije u EU učini transparentnijom i utemeljenoj na činjenicama, ojačavajući na ovaj način legitimnost celokupnog integracionog procesa.


Opcija WhatsApp – pojašnjenja u vezi sa utroškom podataka - knowroaming\nOpcija WhatsApp – pojašnjenja u vezi sa utroškom podataka\nKnowRoaming trenutno vlasnicima odgovarajućih registrovanih KnowRoaming naloga nudi besplatnu uslugu prenosa podataka u okviru WhatsApp aplikacije. Svaka upotreba usluge prenosa podataka u okviru WhatsApp aplikacije za slanje poruka (SMS, slika, i drugih medijskih sadržaja) i za pozivanje (glasovni i video poziv) besplatna je tokom perioda od 30 kalendarskih dana od datuma kupovine kredita sa računa u okviru KnowRoaming aplikacije.\nNakon besplatnog perioda od 30 dana, upotreba usluge prenosa podataka u okviru WhatsApp aplikacije će se naplaćivati sa pripejd računa klijenta, ukoliko klijent ne kupi novi kredit sa računa u okviru KnowRoaming aplikacije. Za pregled poslednje kupovine kredita, pogledajte detalje plaćanja u okviru KnowRoaming aplikacije pod Dodatne opcije (More) > Račun (Account) > Istorija plaćanja (Billing History).\nVišestrukom kupovinom kredita sa računa u okviru KnowRoaming aplikacije tokom perioda od 30 dana ostvarićete besplatne usluge prenosa podataka u okviru WhatsApp aplikacije u trajanju od 30 kalendarskih dana od najskorije kupovine kredita. Pomenutim kupovinama kredita i njihovim sabiranjem nećete ostvariti besplatnu uslugu prenosa podataka u okviru WhatsApp aplikacije u trajanju od više od 30 dana.\nUkoliko na svom računu vidite da je prenos podataka naplaćen, ovo znači da na svom uređaju imate druge aplikacije koje pristupaju podacima, pošto se WhatsApp neće pojaviti u vašoj istoriji utroška podataka.\nNapomena: Ponuda za besplatni prenos podataka u okviru WhatsApp aplikacije neće važiti ukoliko na svom uređaju upotrebljavate VPN.\nSmanjite utrošak podataka u okviru drugih aplikacija prilikom upotrebe WhatsApp aplikacije\nSlede određeni članci sa sugestijama koje će vam pomoći da smanjite utrošak podataka tokom putovanja:\nSmanjite utrošak podataka na Android uređaju


Nove sankcije Rusiji? - BIGportal.ba\nKandidat za nemačkog kancelara Armin Lašet zapretio je Rusiji sankcijama ako se gasovod “Severni tok 2” upotrebi protiv Ukrajine.\n“Ako Rusija ponovo preduzme agresivne akcije protiv Ukrajine, Nemačka c´e preduzeti mere na nacionalnom nivou i zalagati se za kazne unutar Evropske unije”, rekao je Lašet u intervjuu za poljski list “Ržečpospolita”.\nPrema njegovim rečima, na taj način c´e Nemačka “sprečiti” korišc´enje “Severnog toka 2” kao “geopolitičkog oružja”. Nemački političar tvrdi da sporazum o gasovodu između Sjedinjenih Američkih Država i Nemačke pruža instrumente pomoc´u kojih one “mogu zajedno da pozovu Rusiju na odgovornost zbog destruktivnih aktivnosti”. On je pri tome dodao da suverenitet i bezbednost Ukrajine moraju biti prioritet spoljne politike Nemačke. “Severni tok 2” je gotovo 99 odsto završeni gasovod iz Rusije u Nemačku sa ukupnim kapacitetom od 55 milijardi kubnih metara gasa godišnje. Protiv njegove izgradnje aktivno se bore Sjedinjene Američke Države, koje su zainteresovane za promociju svog prirodnog tečnog gasa u zemljama EU, kao i Ukrajina i Poljska koje projekat nazivaju političkim. Vašington je četiri puta uvodio sankcije u pokušaju da spreči njegovu realizaciju, ali je izgradnja došla do završne faze i trebalo bi da bude završena do kraja leta. Ranije su Berlin i Vašington izdali zajedničko saopštenje o “Severnom toku 2” u kojem se navodi da je za izgradnju gasovoda potrebno obezbediti nastavak snabdevanja gorivom iz Rusije preko Ukrajine posle 2024. godine. Nemačka se takođe obavezala da c´e tražiti od Brisela sankcije protiv Moskve ukoliko Rusija bude koristila izvoz energenata kao instrument uticaja. Moskva je više puta pozivala da se prestane sa politizacijom situacije, podsec´ajuc´i da je gasovod koristan ne samo za Rusiju, vec´ i za Evropsku uniju i naglašavajuc´i da nikada nije koristila energetske resurse kao instrument pritiska.


Ugrožen opstanak Srba u Crnoj Gori - Global Serbia\nPočetna | Puls Srba | Ugrožen opstanak Srba u Crnoj Gori\nGlobal Serbia - 16. 07. 2018.\nUGROŽEN OPSTANAK SRBA U CRNOJ GORI: Državne institucije Srbije i Crne Gore ne brinu o našem narodu\n“Sve životne potrebe srpskog naroda u Crnoj Gori uslovljene su promenom identiteta”, stoji u pismu dr Momčila Vuksanovića, predsednika Srpskog nacionalnog saveza\nPredsednik Srpskog nacionalnog saveta u Crnoj Gori dr Momčilo Vuksanović lično je uputio pismo predsedniku Srbije Aleksandru Vučiću kojim ga obaveštava o teškom položaju našeg naroda u Crnoj Gori.\nVuksanović objašnjava da se odlučio na ovaj korak zbog „zatvorenosti državnih institucija, kako Srbije tako i Crne Gore, prema rešavanju identitetskih pitanja i opstanku srpskog naroda na prostoru Crne Gore“.\nNETRPELJIVOST PREMA SVEMU SRPSKOM\nNETRPELJIVOST PREMA SPC: Mitropolit Amfilohije Radović\n„Položaj srpskog naroda u Crnoj Gori je veoma složen i gotovo nepodnošljiv. Sve životne potrebe srpskog naroda uslovljene su promenom identiteta. Srpski narod u Crnoj Gori nema rešen ustavno-pravni status. Uskraćena su mu mnoga davno stečena prava. U Crnoj Gori Srba nema u državnim institucijama, od mesne zajednice do diplomatije, a javno deklarisani Srbi po pravilu nemaju nikakvu mogućnost da svoju perspektivu i perspektivu svojih porodica planiraju u Crnoj Gori“, ističe Vuksanović u pismu.\nKako objašnjava, zastupljenost Srba u državnim institucijama i lokalnoj samoupravi više se ne meri procentima, već pojedinačnim slučajevima, ukoliko ih uopšte ima, a isto je i u privatnom sektoru, pa čak i u državnim firmama Republike Srbije.\n„Uprava za kadrove Crne Gore je sredstvo za pritisak i promenu identiteta srpskog naroda, gde se pri odabiru kandidata za zapošljavanje poništava uspeh postignut u školama i na fakultetima kroz falsifikovano testiranje i odabir unapred nacionalno i politički pripremljenih kandidata. U obrazovnim programima, od predškolskog do visokoškolskog obrazovanja, eliminisani su sadržaji vezani za srpsku književnost, kulturu, istoriju i istoriju umetnosti, kao i gotovo svi kadrovi srpske nacionalnosti u tim institucijama“.\nVuksanović objašnjava da je srpski jezik, prema podacima sa poslednjeg popisa, maternji jezik najvećeg broja građana u Crnoj Gori, u potpunosti preimenovan, a ćirilično pismo, iako po Ustavu ravnopravno, ima status samo dozvoljenog, ali ne i ravnopravnog i obavezujućeg pisma.\n„Iskazuje se ogromna netrpeljivost prema Srpskoj pravoslavnoj crkvi u Crnoj Gori i svakim danom taj pritisak postaje sve veći, bez obzira na brojne neuspele pokušaje promovisanja takozvane „crnogorske pravoslavne crkve“, registrovane u policijskoj stanici.\n“NEMA NAM OPSTANKA BEZ SRBIJE”\nSIMBOL SRPSTVA U CRNOJ GORI: Kapa koja se sve ređe viđa među Crnogorcima\nPredsednik Srpskog nacionalnog saveta u pismu negoduje što predsednik Vučić nije posetio Crnu Goru.\n„Od Srbije, kao matične države, koja je Ustavom uređena kao država srpskog naroda, tražimo brigu i podršku da u Crnoj Gori dobijemo ono što nam po Ustavu, pozitivnom zakonodavstvu i poznatim standardima pripada. Koalicija na vlasti sa manjinskim narodima diktira zakonska rešenja koja srpski narod dovode u ponižavajući položaj. Smišljenom izmenom zakona na štetu srpskog naroda i sporom administracijom gasi srpske organizacije koje rade na očuvanju srpskog nacionalnog, kulturnog, jezičkog i vjerskog identiteta, što se posebno odnosi na srpske medije: Srpske elektronske novine, časopis ’Srpske novine‘, Srpski radio i Srpsku televiziju, koje smo više od deset godina, i prvi put u Crnoj Gori, mukotrpno stvarali da bismo svoj narod branili od promovisanih falsifikata i nepodnošljivog medijskog pritiska. Namernim postupcima gase nam Srpsku književnu zadrugu u Crnoj Gori…“\nVuksanović ističe da je namera ovih pritisaka vlasti u Podgorici da na popisu postignu natpolovičnu većinu nacionalnih Crnogoraca na račun srpskog naroda, što je proizvod državnog projekta asimilacije srpskog naroda u nacionalne Crnogorce.\nAutor pisma zaključuje da podrška Vlade Srbije srpskom narodu kroz kupovinu „Srpske kuće“ za naučne, kulturne i medijske organizacije srpskog naroda u Crnoj Gori nije opravdala početna očekivanja.\n„Srpski narod, bez uticaja i podrške Republike Srbije, ne može opstati u Crnoj Gori, osim uz promenu identiteta. Republika Srbija ima i pravo i obavezu da ozbiljno vodi računa o više od dvije stotine hiljada svojih sunarodnika, što dosad nije bio slučaj ni u naznakama. Stoga vas molimo, bez obzira na vaše brojne obaveze i probleme, da pitanje statusa i opstanka srpskog naroda u Crnoj Gori u što je moguće kraćem vremenu uzmete u razmatranje“, apeluje Vuksanović.\nOva priča je tagovana pod: Crna Gora, Nacionalni Identitet, Srpska pravoslavna crkva, Srpski narod


Tigar AD: Mere za oporavak | Pirot vesti\nPočetna/Gradska hronika/Tigar AD: Mere za oporavak\nTigar AD: Mere za oporavak\nKako najznačajniji pokazatelji poslovanja kompanije „Tigar a.d.“ u prvoj polovini 2017. godine nisu zadovoljavajući, novi generalni direktor i nadzorni odbor ove kompanije, odlučni su u preduzimanju hitnih mera koje se odnose na oporavak ove kompanije.\nPoslovni gubitak kompanije Tigar a.d. u periodu januar-jun iznosi 98,210 hiljada dinara dok je u istom periodu prethodne godine iskazan poslovni dobitak od 50,159 hiljade dinara.\n„Konsolidovani poslovni prihodi kompanije Tigar a.d. zabeležili su pad u odnosu na prethodnu godinu za 23%, što ukazuje na potrebu za preduzimanje brze i odlučne reakcije u cilju oporavka kompanije. Po prvi put u poslednje četiri godine EBIT je lošiji u odnosu na prethodnu godinu. Ovo je bio alarm za preduzimanje odgovarajućih mera nakon sprovedenih konverzija duga u kapital i promene vlasničke strukture, kao što su preduzimanje posebno aktivnosti u delu odnosa sa poveriocima, iznalaženju novih kupaca ali i rešavanju statusa uslužnih entiteta koji već duži period negativno posluju, poručio je novi direktor Vladimir Ilić.\nGlavni faktor smanjenja obima prodaje u izvozu u ovom periodu je izostanak isporuka specijalnih zaštitnih čizama za potrebe tržišta Finske. Pozitivan rast prometa u odnosu na isti period prethodne godine ostvarili su novi kupci iz Poljske i Italije ali u nedovoljnom obimu. Prvu polovinu 2017. godine obeležio je i smanjen obim prodaje u izvozu za 44% u odnosu na isti period 2016. godine što je posledica smanjenja obima tražnje postojećih velikih kupaca. Kod drugog velikog kupca iz Italije, u prvoj polovini 2017.godine izvršene su organizacione promene koje su se reflektovale i na smanjeni obim realizacije u ovom periodu. Prema rečima direktora intenzivne isporuke očekuju se do kraja godine.\nU delu izmirenja obaveza prema poveriocima, obaveze se izmiruju u skladu sa mogućnostima. Održani su bilateralni sastanci sa većim poveriocima i predočeni su im koraci koje Društvo preduzima u cilju prevazilaženja problema, kao i neophodnost otpisa dela potraživanja, smanjenje kamatne stope i produženje perioda otplate ostatka duga poverilaca. Podsećanja radi, u cilju izbegavanja blokade računa, a zbog kašnjenja u izmirivanju obaveza u maju 2017. godine održan je zajednički sastanak svih većih poverilaca i predstavnika Ministarstva privrede. Na sastanku je zaključeno da je neophodno potpisivanje Stand still ugovora do donošenja konačnih odluka poverilaca o prihvatanju, ili ne prihvatanju korekcija uslova iz UPPR-a. Direktor navodi da još uvek od svih poverilaca nisu dobijeni odgovori vezano za potpisivanje Stand still ugovora.\nPrvu polovinu 2017.godine obeležilo je i sprovođenje VIII emisije akcija po osnovu konverzije duga u kapital, a shodno Zaključku Vlade Republike Srbije, koje je dovelo do značajnije promene u vlasničkoj strukturi „Tigra a.d.“ Najveći akcionar Društva na kraju II kvartala 2017.godine je Republika Srbija sa učešćem u kapitalu od 42,2%, dok zajedno sa Akcionarskim fondom RS 5,60% i Fondovima PIO RS 9,54%, Zdravstvom 1,59% i NSZ 0,49% ima ukupno 59,43%.\nVlada Republike Srbije je dana 13.04.2017.godine donela Zaključak o pokretanju inicijative za privatizaciju kompanije „Tigar a.d.“\nSve mere na sprečavanju prenošenja afričke kuge sa divljih…\nistaknuto oporavak pirot tigar ad\nPiroćanci naučili kako se pravilno toči pivo\nUhapšen Novosadjanin, prevozio rezani duvan bez akciznih markica


Kolumne: Rušenje vlasti\nMora da se Oco Vučić zdravo uzibretio na vest da ga je - osvojivši u drugom krugu šezdeset pet zarez nešto glasova - novi predsednik Republike Francuske, Emanuel Makron, "više nego ubedljivo" nadmašio u disciplini nacionalnog jedinstva a i naš drugoplasirani prezidencijalni kandidat može (bar zasad) samo da sanja o trideset četiri koma nešto glasova, koliko je osvojila Marin le Pen iliti u prevodu - Vojislava Šešelj.\nAli tema naše današnje kolumne nije osvajanje nego - kako ste se, pretpostavljam, već iz naslova obavestili - rušenje vlasti, što će reći jedan od najpopularnijih, najunosnijih, ali i najopasnijih srpskih zanata.\nNovija srpska istorija zapravo i započinje "rušenjem vlasti" jer su Osmanlije sebe bezbeli smatrali, ako ne baš demokratski izabranom, a ono legalnom, legitimnom i međunarodno priznatom vlašću. Još se, međutim, ustanci nisu bili čestito ni završili, još se nova, demokratski izabrana, srpska vlast nije konsolidovala, a knjaz Miloš je sekirom "srušio sa vlasti" vožda Karađorđa, čiji će, opet, potomci u više navrata - obično metkom - "rušiti" sa vlasti Miloševe potomke.\nDa ne bih zalazio u sitna crevca i traćio karaktere, reći ću ukratko da je "rušenje vlasti" s vremenom postalo neotuđivi deo našeg "nacionalnog identiteta" i da su sve srpske vlasti - koje su na vlast po pravilu dolazile "rušenjem" prethodne vlasti - bivale izložene neprestanoj opasnosti od "rušenja".\nSrpske vlasti, samorazumljivo, nisu dozvoljavale da budu tek tako srušene, pa su razvile niz strategija za očuvanje "legalnog i legitimnog poretka" od kojih su najuspešnije bile one nasilne. U počecima srpske državnosti te strategije behu ekstremno nasilne, da bi postepeno konopac i metak bili zamenjeni pendrekom i sudom i to je tako išlo sve do oktobra dve hiljadite godine kada su pendrek i mardelj zatajili i otišli u ropotarnicu istorije.\nOd tada naovamo, narodne bune, protesti i demonstracije (svih boja) koje su - nemojmo se zavaravati - uvek pokušaj "rušenja" vlasti, odvijaju se u atmosferi relativno uzorne međusobne tolerancije vlasti i "protestanata" i to je, ako mene pitate, znak da - osim u ekstremnim situacijama, ako vlast baš poasi - i narodne pobune i protesti treba da završe u ropotarnici istorije i da budu zamenjeni iznalaženjem političkih mehanizama za nenasilnu smenu - umal ne rekoh "rušenje" - vlasti. Rekao bi čovek - ništa lakše, prosto ko pasulj, ali uopšte nije tako, a nije tako zato što je vlast mnogo lakše nasilno "srušiti" nego je posle "rušenja" izgraditi.\nSledi čika-Sveta-srpskoj-deci poruka mladićima i devojkama čiji "protesti protiv diktature" polako jenjavaju. Tek biste, draga srpska deco, izgubili da ste pobedili i srušili vlast. Kajmak bi opet pokupili paraziti, muljatori i lopuže. I zato - masovno izlazite, ali ne na ulicu, nego na izbore.


Osprey Land Rover Defender\n26 Jan 2021 - 00:13 Tuning Link\nAmerikanci su opsednuti Land Roverima, bez obzira da li je reč o ultraluksuznom Range Roveru ili robusnom Defenderu, posebno ako se radi o modifikovanim primercima.\nNovi Defender je značajno nadmašio prodaju starog, ali Amerikanci vole i originalni model koji dostiže visoke cene. To važi i za restaurirane i modifikovane primerke, a Osprey Custom Cars je primer kako to treba učiniti. Pomenuta kompanija se specijalizovala za Defendere, a među kreacijama su bili Defender koji razvija 600 KS te Defender iz 1986. godine koji je luksuzniji od većine današnjih luksuznih automobila. Međutim, najnoviji projekat bi mogao da bude i najbolji.\nModifikovani Defender 110 je prošao kompletan i detaljan proces restauracije koji uključuje eksterijer i enterijert, a čak je i motor promenjen. Lakiran je u Keswick zelenu boju, ima Santorini crni krov, a dobio je i crne aluminijumske šarke na vratima, poklopac motora, bočne stepenice, LED svetla napred i pozadi, KBX rešetku hladnjaka, novu šasiju, unapređene osovine, prednje i zadnje disk kočnice te 20-inčne Khan felne s gumama za sve podloge.\nIspod haube se nalazi 5,3 litarski LS V8 motor koji razvija 325 KS i koji je uparen sa 6-stepenim automatskim menjačem.\nUnutrašnjost je dostojna premium SUV-ova nemačkih proizvođača, tu su TDCI Puma armaturna ploča, aluminijumski detalji na vratima, crna sedišta s grejačima napred, a nebo je presvučeno Alkantarom.\nDefender je opremljen klima uređajem, tempomatom, modifikovanom centralnom konzolom, portovima za punjenje mobilnih telefona, Alpine infotainment sistemom s podrškom Bluetootha i Apple Car Playa, a tu su i JL zvučnici. Takođe, unapređena je i izolacija za "tišu" vožnju.\nFoto: Osprey Custom Cars


23-03-2019 11:37 Srbija Društvo\nAlbanci na Kosovo i Metohiju dolaze tek u 18 veku nakon seoba Čarnojevića zbog turskog terora nad Srbima.\nDokumentarac produkcije “Srbija global” do kraja raskrinkava istorijske falsifikate Beča i zapadnih zemalja u pokušajima da Srbima otmu Kosovo i Metohiju.\nPozivajući se na relevantne istorijske dokumente autori videa pokazuju kome Kosovo i Metohija zaista pripada.\nŠta kaže general Delić o herojskoj odbrani Kosmeta 1999. saznajte OVDE.\nPESKOV: Izjava NATO o agresiji na SRJ 1999. je – novi akt agresije


Vučić čestitao Dan Republike Srpske - Sputnjik Srbija\n05:15 21 Januar 2021\nVučić čestitao Dan Republike Srpske\n08:04 09.01.2017 (osveženo 10:07 09.01.2017) Preuzmite kraći link\nPremijer Srbije Aleksandar Vučić čestitao je predsedniku Republike Srpske Miloradu Dodiku i građanima Dan RS, ističući da će u Srbiji uvek imati iskrenu podršku naroda i vlade.\n„Vama, Vladi i narodu RS želim da čestitam Dan Republike, u nadi da ćete Srpsku ponosno i ljubomorno čuvati i štititi, baš kao i mir i stabilnost u celoj Bosni i Hercegovini“, poručio je Vučić u pismu koje je uputio Dodiku.\n„U Srbiji ćete uvek i zauvek, imati iskrenu podršku naroda i njene Vlade“, ističe se u pismu.\nVučić je naveo da je pred nama mnogo teškog i odgovornog posla, od izgradnje mostova do modernih puteva i železnica, ali, još važnije, ubrzanog unapređenja naših kulturnih i duhovnih veza.\n„Uvaženi gospodine predsedniče, želim vam uspeh u radu, a Republici Srpskoj postojanost i dugovečnost“, navodi se u Vučićevom pismu, saopštila je Kancelarija Vlade Srbije za saradnju s medijima.


Uskoro nova strategija pristupa širokopojasnom internetu – Personal magazin\nMinistarstvo spoljne i unutrašnje trgovine i telekomunikacija uskoro će uraditi novu strategiju razvoja širokopojasnog pristupa internetu, najavila je Irini Reljin, savetnica potpredsednika Vlade Rasima Ljajića. Na regionalnoj konferenciji jugoistočne Evrope…\nMinistarstvo spoljne i unutrašnje trgovine i telekomunikacija uskoro će uraditi novu strategiju razvoja širokopojasnog pristupa internetu, najavila je Irini Reljin, savetnica potpredsednika Vlade Rasima Ljajića.\nNa regionalnoj konferenciji jugoistočne Evrope o elektronskim komunikacijama “Telekom arena”, ona je rekla da će pre izrade tog dokumenta biti završena priprema mapa dostupnosti širokopojasne infrastrukture.\nReljin je ocenila da u Srbiji širokopojasni internet kod mobilnog pristupa postojan, ali je napomenula da je kod fiksnog pristupa potrebno još dosta truda i ulaganja.\nDirektor Agencije za elektronske komunikacije Srbije (Ratel) Milan Janković je ocenio da je razvoj širokopojasnog interneta jedan od generatora razvoja društva i istakao da bi Srbija trebalo više da ulaže u toj oblasti.\nPrema njegovim rečima, Srbija bi trebalo da napravi nacionalnu širokopojasnu mrežu, koja bi povezala sve državne organe u jedan okvir i građanima omogućila lakše korišćenje državnih servisa, ali i pristup drugim sadržajima na internetu.\nJanković je naveo da bi kao osnov za nacionalnu mrežu poslužili optički kablovi eletroprivrede i železnice, kao i Akademska mreža.\nRegionalna konferencija jugoistočne Evrope o elektronskim komunikacijama 10. po redu “Telekom arena” prvi put je održan u Srbiji, u hotelu Metropol palas u Beogradu.\nPrema podacima organizatora, okupila je preko 100 predstavnika domaćih i stranih kompanija i institucija.\nUskoro nova strategija pristupa širokopojasnom internetu was last modified: June 12th, 2013 by Redakcija\nInternetInternet Srbijaširokopojasni Internet\nNovi portal Žena.rs


SAM: Mladi odlaze zbog kvaliteta života u inostranstvu i socijalne sigurnosti – LIPE.rs\nIzvor: Srpska asocijacija menadžera, 16. novembar 2020 – Starosna grupa koja se najčešće odlučuje za mogućnost privremenog boravka u inostranstvu su mladi između 20 i 30 godina i to najviše zbog očekivanog kvaliteta života u inostranstvu, socijalne sigurnosti, uslova rada i mogućnost karijernog napredovanja. Kad je reč o povratku, oko 30 odsto ispitanih kao najčešće motive za povratak iz inostranstva navodi porodičnu situaciju i nostalgiju, dok se kao dodatni razlozi izdvajaju stečena finansijska sigurnost, ponuđeni posao u Srbiji i želja da se doprinesu razvoju zemlje i društva. Ovo je samo deo rezultata upitnika koje je sprovela Srpska asocijacija menadžera u okviru projekta „Cirkularne migracije – Postupi odgovorno sada za budućnost Srbije“, koji se realizuje uz podršku Vlade Švajcarske.\n„Istraživanje smo sproveli da bismo sagledali kakva je situacija na tržištu, da identifikujemo šta je to što kompanije mogu da urade kada je reč o privlačenju i zadržavanju kadrova, zatim da saznamo kako menadžeri prevazilaze nedostatak adekvatnih kadrova za pojedina zanimanja, kao i koji su to dodatni faktori koji prevazilaze napore kompanija i kojima moraju da se pozabave ostali činioci u društvu. Jedino zajednički – kompanije, fakulteti, država – možemo da kreiramo ambijent koji stimuliše mlade da ostanu u Srbiji ili da se nakon studiranja i rada u inostranstvu vrate. Trajni odlazak mladih iz zemlje ne predstavlja samo nedostatak za privredu, već pre svega za društvo u celini. Ono što daje prostor za optimizam je činjenica da su mogućnost za profesionalni razvoj i napredovanje u karijeri posebno važni za mlade ljude, a čak 65% ispitanika već ima programe za mlade talente i nude različite mogućnosti ne samo za razvoj karijere, već i rad u multinacionalnim timovima, mogućnost privremenog rada u inostranstvu u okviru kompanjie, kao i rada na aktraktivnim projektima“, izjavila je Jelena Bulatović, izvršna direktorka Srpske asocijacije menadžera.\nThe post SAM: Mladi odlaze zbog kvaliteta života u inostranstvu i socijalne sigurnosti appeared first on podunavlje.info.\nPrevious Savez sportova Smederevo proglasiće i ove godine najuspešnije sportiste\nNext Konkurs za izlagače u 2021. u Galeriji kovinskog Centra za kulturu


Slovenačke firme žele saradnju sa FAS-om - Kragujevac online - Sve o gradu na jednom mestu\nTrenutno se nalazite na strani: O Kragujevcu Ekonomija Privreda Slovenačke firme žele saradnju sa FAS-om\nSlovenačke firme žele saradnju sa FAS-om\nSlovenačka autoindustrija želi da bude prisutnija na evropskom tržištu automobila, pa nudi saradnju i drugim velikim proizvođačima, među kojima i “Fijatu”.\nOve nedelje su predstavnici 20 firmi, proizvođača autodelova, inače članica Automobilskog klastera Slovenije (AKS), boravili na poziv “Fijata” u Torinu i razgovarali o mogućnostima saradnje, piše portal poslovni.hr.\nSlovenačka industrija bi želela da bude više prisutna i u operacijama “Fijata” u Srbiji, u fabrici “Fiat automobili Srbija” (FAS), koja je zadužena za model “500L”. “Fijat” je već ranije najavio da planira da u sledećih pet godina poveća asortiman sa nekoliko novih modela, a u Srbiji se nadaju da bi se upravo u Kragujevcu mogla proizvoditi nova “panda” ili neki drugi automobil.\nDo sada nije bilo ozbiljnije saradnje Slovenaca sa “Fijatom” pa je ova poseta bila više informativne prirode.\nKako je za ljubljanski dnevnik “Delo” izjavio Dušan Busen, predsednik AKS, u Italiji su boravile firme koje bi “Fijat” mogao da koristi kao dobavljače za svoje automobile sledeće generacije. Radi se o malim gradskim, ekološki besprekornim automobilima, naprednih tehnoloških karakteristika.\nKoliko je poznato, zasad nije potpisan ni jedan konkretan ugovor, ali slovenački mediji procenjuju da je nekoliko dogovora u visokoj fazi realizacije.


Devenport zabrinut zbog pretnji civilnom društvu\nŠef Delegacije EU u Srbiji Majkl Devenport izrazio je zabrinutost zbog nedavnih komentara jednog državnog službenika kojim poziva na nasilje protiv građana, kao i zbog objavljivanja takozvanih "crnih lista" i pretnji nevladinim organizacijama i aktivistima za ljudska prava.\nŠef Delegacije EU u Beogradu, ambasador Majkl Devenport, izrazio je zabrinutost zbog nedavnih komentara državnog službenika kojim se ohrabruje nasilje protiv građana zbog njihovih uverenja, te istakao da takvi komentari nisu prihvatljivi ni u jednom demokratskom društvu.\nDevenport je pozdravio činjenicu da su vlasti odmah osudile ovaj čin, naglašavajući značaj daljeg reagovanja administrativnim i zakonskim sredstvima.\nAmbasador Devenport takođe je izrazio zabrinutost zbog pravljenja i objavljivanja takozvanih "crnih lista" koje označavaju pojedince kao anti-Srbe, kao i zbog pretnji nevladinim organizacijama i aktivistima za ljudska prava.\nOn je ukazao na odgovornost vlasti kako za stvaranje atmosfere u društvu koja bi omogućila svim građaniima da slobodno izraze svoje stavove, tako i za preduzimanje mera protiv organizacija ili pojedinaca koji zastrašuju građane na ovakav način


SPORTSKA NAGRADA MEDVEĐE: Nikola Mladenović najbolji sportista u 2019.godini - Dnevnik Juga\nHome / Opštine / Medvedja / SPORTSKA NAGRADA MEDVEĐE: Nikola Mladenović najbolji sportista u 2019.godini\nDnevnik Juga 31/12/2019\tMedvedja, SPORT Leave a comment\nNa sednici Skupštine Sportskog saveza opštine Medveđa dodeljene su nagrade za najbolje pojedince i klubove u sportu, na teritoriji opštine Medveđa u 2019. godini.\nSvečana sednica održana je u sali Skupštine opštine Medveđa, na kojoj su prisustvovali predsednik opštine Medveđa Nebojša Arsić, zamenik predsednika Goran Ivanović i član Opštinskog veća zadužen za sport, Dragan Kulić.\nKomisija za dodelu nagrada i priznanja Sportskog saveza odlučila je da ove godine dodeli priznanje za životno delo Draganu Andrejeviću Maroletu (posthumno), za najuspešniju sportsku organizaciju proglašen je šahovski klub “Gornja Jablanica”, dok je priznanje sportista godine pripalo Nikoli Mladenoviću.\nPredsednik opštine Medveđa Nebojša Arsić je ovom prilikom istakao da opština Medveđa izuzetnu pažnju posvećuje sportu i fizičkoj aktivnosti mladih, što dokazuje ulaganjem u sportske klubove i sportsku infrastrukturu, odnosno izgradnjom i unapređenjem zone sporta.\n„Sportisti cene taj trud i vraćaju nam tako što sa takmičenja donose odličja, i to je svima nama na ponos” zaključio je Arsić.\nPrevious Dve saobraćajke bez povređenih lica\nNext TAŽ uspešno završio 2019. godinu


by Marija Dedić\t28/01/2021\nPravi put za uspostavljanje cirkularne ekonomije je saradnja privrede sa univerzitetima. Tako barem misle u Velikoj Britaniji gde je uspostavljen Nacionalni interdisciplinarni hab za cirkularnu ekonomiju predvođen Univerzitetom u Ekseteru.\nHab, čiji je cilj potraga za rešenjima koja će koristiti manje resursa i bazirati se na oporavku materijala i ponovnoj upotrebi, podržan je sa 3,5 miliona funti od strane organizacije za istraživanja i inovacije.\nHab će raditi sa 5 centara koje je vlada podržala krajem prošle godine sa 22,5 miliona funti, a koji treba da istraže kako upotreba otpada u tekstilnoj industriji, građevinarstvu, hemijskoj i metalurškoj industriji može da osnaži britansku ekonomiju. Biće osnovana prva nacionalna opservatorija cirkularne ekonomije koja će poboljšati pristup podacima i osigurati njihov kvalitet.\nMinistarka nauke Amanda Solloway rekla je da će hab ujediniti neke od najtalentovanijih istraživača i industriju, od građevinarstva do tekstilne industrije, na naporima za ponovnu upotrebu otpada i pomoć ekonomiji.\nNa čelu ovog centra su profesori Peter Hopkinson i Fiona Charnley sa poslovne škole Univerziteta u Ekseteru. Profesorka Charnley ističe da način na koji se koriste resursi mora biti radikalno promenjen, a transformacija može biti ostvarena zajedničkim radom akademskih predstavnika, biznisa i vlade. Profesor Hopkinson podseća da je neophodna kompletna sistemska promena o upotebi resursa.\n– Primera radi, ekonomija plastike je evoluirala više od 50 godina, ne smemo toliko čekati da izgradimo bolji sistem koji će biti moguć samo ako svi stejkholderi budu išli u istom smeru – upozorava profesor.\nTags: cirkularna ekonomija velika britanija,Nacionalni interdisciplinarni hab za cirkularnu ekonomiju,ponovna upotreba otpada,univerzitet u ekseteru


Partizan dobio zabranu igranja UEFA-inih takmičenja - sport1.ba\nPartizan dobio zabranu igranja UEFA-inih takmičenja\n11.01.2017 u 16:27 Piše: Alen Memić\nUEFA je zabranila Partizanu da igra u Ligi prvaka i Ligi Evrope u prvoj od naredne tri sezone u kojoj se kvalifikuje za neko od ta dva takmičenja, piše B92.\nKako se navodi u dokumentaciji UEFA-e, Partizan je imao oko 2,5 miliona eura neplaćenih dugova zaključno sa septembrom 2016. godine.\nUEFA je odlučila da je ovakva kazna neophodna jer je Partizan nekoliko puta kršio pravila o neplaćenim dugovima u posljednjih pet godina.\nPartizan je u sličnoj situaciji bio i 2013. godine kada je klub suspendovan na godinu dana iz takmičenja UEFA-e, pa u krovnoj kući evropskog fudbala smatraju da je žešća kazna jedina odgovarajuća da ispravno utiče na ponašanje kluba u budućnosti.\nIako je prvobitno objavljeno da je suspenzija u trajanju od tri godine, za B92 su UEFA-e objasnili da se radi o zabrani igranja tokom jedne sezone, prvoj od naredne tri u kojoj Partizan izbori učešće u nekom od evropskih takmičenja.\nFK Partizan Beograd UEFA\nU okviru finala Kupa prijateljstva sastali su se fudbaleri Partizana i Sarajeva, a uspješnija je bila ekipa Sarajeva koja je slavila nakon jedanaesteraca\nNakon što je Sarajevo obezbijedilo plasman u finale, isto je učinio i Partizan.\nPartizan i Željezničar remizirali, Kršić junak Plavih\nPartizan i Željezničar odigrali bez pobjednika\n(VIDEO) Spriječena velika tragedija: Ovako se zapalio avion sa fudbalerima Saudijske Arabije\nBh. dvojac odličan u pobjedi Maribora\n(VIDEO) Krychowiak smanjio vodstvo Senegala protiv Poljske\n(VIDEO) Cionek pogodio vlastitu mrežu i doveo Senegal u vodstvo


RTCG - Radio Televizija Crne Gore - Nacionalni javni servis :: Svijet :: Suludo da koristimo gas usred Mundijala\nRUSI ODBACILI OPTUŽBE 05. 07. 2018. 18:33 >> 18:28 1\nRUSI ODBACILI OPTUŽBE\nSuludo da koristimo gas usred Mundijala\nBilo bi suludo pomisliti da je Rusija izvela "nov" napad nervnim gasom u Engleskoj usred Fudbalskog prvenstva koje se održava u Rusiji, saopštili su predstavnici te zemlje.\nAmbasada je ovaj komentar iznijela nakon vijesti da su dva Britanca u kritičnom stanju pošto su, kako se vjeruje, došli u dodir sa otrovom poslije napada na dvostrukog agenta Sergeja Skripalja i njegove ćerke u martu.\nS druge strane, Kremlj je saopštio da nema informacije o novom trovanju nervnim agensom razvijenim u SSSR na jugu Engleske.\n"Nemamo informacije o supstanci koja je stvarno korišćena, niti o načinu na koji je korišćena", rekao je portparol Kremlja Dmitrij Peskov na konferenciji za novinare.\nU međuvremenu, britanska policija je saopštila da su Britanci koji su otrovani u novom slučaju izlaganja nervnom agensu identifikovani kao Čarli Rouli i Doun Sterdžis.\nBritanske vlasti nijesu optužile Rusiju za umiješanost u novi incident, navodeći da je njihova pretpostavka da su Britanci otrovani tragovima nervnog gasa preostalim iz prethodnog napada.\nRusija negira umiješanost u napad na Skripaljeve.\nZamjenik predsjednika ruske državne Dume Sergej Železnjak rekao je za državnu televiziju da novi slučaj trovanja u Britaniji liči na pokušaj da se pokvari pozitivna percepcija Rusije među engleskim navijačima na Fudbalskom prvenstvu u Rusiju, prenosi Rojters.\nŽeleznjak je rekao da Britaniji treba "izazivanje histerije" kako bi se skrenula pažnja sa onoga što rade njene obavještajne službe.